recursal/SuperWikiNEXT-32B huggingface dataset:
黃大仙區
黃大仙區地標–黃大仙祠牌樓
**黃大仙區**係香港十八區之中嘅一個政區。東面以飛鵝山同觀塘區為界，西面同埋南面沿聯合道、東頭邨道，同九龍城區為界，係全港唯一唔係沿海嘅政區。面積有926公頃，2016年嘅人口有425,235人。

地理
--

黃大仙區位於九龍半島東北面，北面背靠獅子山、大老山同埋慈雲山，東面係飛鵝山，包含黃大仙、牛池灣、鑽石山、慈雲山、樂富、新蒲崗、竹園邨等地方。

啟德明渠源自慈雲山，去到蒲崗村道成為明渠，沿彩虹道去到太子道東，經啟德下面嘅暗渠流入前啟德機場跑道同埋觀塘間水道。

黃大仙區以住宅為主，工業樓宇集中喺新蒲崗工業區。

名
-

黃大仙區個名嚟自區內嘅黃大仙祠。

一啲香港基督徒同教會將黃大仙區叫做**慈黃區**，嚟自對慈雲山同黃大仙兩個地方嘅合稱。喺2007年，有一個叫「全城更新」嘅機構喺大球場舉行全球禱告日，有一則禱文提到想將「黃大仙區」嘅名，改為較中性嘅「慈黃區」。後來有啲網民發現，原來呢個名喺之前就已經有啲基督徒用，而基督教歌手高皓正亦曾經喺2012年喺社交媒體作出同樣嘅呼籲。雖然唔少基督徒支持，但有啲人就質疑，呢個名實在無謂而且不倫不類。又話就算改名，不如用「黃大仙區」嘅原名「竹園區」。

參考
--

1. ↑  〈香港慈黃區 校園興起發光〉. 《國度復興報 Kingdom Revival Times》 (臺灣中文). 原著喺2021-12-05歸檔. 喺2021-12-05搵到.
2. ↑  〈鑽浸與慈黃區舉行電影晚會　.　播放「隱形鬥室」福音電影〉. *www.christianweekly.net*. 喺2021-12-05搵到.
3. 1 2 3  〈高皓正成功爭取為黃大仙區正名為「慈黃區」 | 輔仁文誌〉. *www.vjmedia.com.hk*. 原著喺2021-12-05歸檔. 喺2021-12-05搵到.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| 睇 • 論 • 改 • 歷香港特別行政區政區 |
| --- |
|  |
| 國別：中華人民共和國 |
|  |
| 香港島 | 中西區 - 灣仔區 - 東區 - 南區 |  |
|  |
| 九龍東 | 黃大仙區 - 觀塘區 |
|  |
| 九龍西 | 深水埗區 - 油尖旺區 - 九龍城區 |
|  |
| 新界東 | 北區 - 大埔區 - 沙田區 - 西貢區 |
|  |
| 新界西 | 元朗區 - 屯門區 - 荃灣區 - 葵青區 - 離島區 |

 |
人类的长睫毛
**眼翕毛**（翕讀邑，毛讀陰平調），又寫**眼泣毛**或者**眼挹毛**，又叫 **眼睫毛**，生喺眼皮邊邊嘅毛。用嚟保護對眼，作用似貓鬚（whisker）。當眼泣毛碰到啲外來嘅嘢，好似塵咁， 眼皮就反射咁反應，合埋，保護對眼。

人嘅眼泣毛
-----

眼泣毛喺個胎第七到第八個星期大嘅生出嚟。掹咗或剪咗嘅眼泣毛要七到八個星期生返出嚟。眼泣毛一般同其他嘅毛同髮唔同色，深色頭髮嘅人眼泣毛深色啲，淺色頭髮嘅人眼泣毛淺色啲。

扮靚
--

Green mascara
喺好多地方，長而密嘅眼泣毛係有女人味嘅象徵。所以，有人會整長佢，不過， Hadza 嘅女人會掹晒啲毛。

下面段文未譯好，歡迎你幫手。
Kohl has been worn as far back as the Bronze Age to protect and enhance lashes. In Ancient Egypt it was used as well by the wealthy and the royal to protect their eyes from the sand, dust and bugs.

Modern eye makeup includes mascara, eyeliner, eye putty, and eye shadow to emphasize the eyes. The twentieth century saw the beginning of convincing-looking false eyelashes, popular in the 1960s.

Latisse was introduced in the first quarter of 2009 by Allergan as the first drug to receive FDA approval for eyelash growth. Latisse is a weak concentration of bimatropost, the active component of the glaucoma medication Lumigan. According to Allergan, noticeable eyelash growth occurs within 16 weeks. Growth is reported to occur primarily on the upper eyelashes.

### False Lashes

Fake or eyelash extensions have become increasingly popular in the U.S. in recent years and can be bought from popular supermarkets and cosmetic stores.

種物
--

A horse's eye, showing lashes
哺乳種物都有眼泣毛，而駱駝嘅眼泣毛又長有粗。有啲狗種，眼泣毛悼轉生係個問題。

下面段文未譯好，歡迎你幫手。
Lashes, being hair, are found in mammals. Camels' lashes are remarkably long and thick. Horses, cows, and also ostriches, (vestigial feathers without barbs) feature eyelashes as well.

Inherited eyelash problems are common in some breeds of dogs.

Eyelash vipers show a set of modified scales over the eyes which look much like eyelashes.

Hornbills have prominent feather eyelashes, an uncommon feature in birds.

攷
-


維基同享有多媒體嘅嘢：  
**Eyelashes**

1. ↑  'Fake Eyelashes, Real Demand: Their Growing Popularity Going Beyond Celebrities' 互聯網檔案館嘅歸檔，歸檔日期2009年5月23號，.. (2004-11-16). Retrieved on 11 January 2009.

| * 睇
* 傾
* 改
人體嘅體毛 |
| --- |
| 頭髮 · 毫毛 · 眼眉 · 眼翕毛 · 鼻毛 · 鬚 · 胳肋底毛 · 指背毛 · 心口毛 · 𢆡頭毛 · 肚腩毛 · 陰毛 · 屎窟毛 · 腳毛 |
「語義」跳轉嚟呢度。要睇程式語言嘅語義，請去【**語義 (程式語言)**】。

|  |
| --- |
|  |
| 語言學系列 |
| * 語言（自然語言 · 人造語言 · 形式語言） · 語言學史 · 語言學家（一覽） · 語言學嘅大綱
 |
| 語言結構
* 語音（語言聲學 · 發聲 · 聽覺）同音系
* 構詞
* 句法
* 語義（詞彙語義學 · 結構語義學 · 原型語義學）
* 語用
 |
| 語言學領域
* 描述同規範語言學
* 理論同應用語言學
* 歷史語言學（比較語言學）
* 語言類型學
* 音位學
* 詞法學
* 計量語言學
* 描述語言學同規範語言學
* 心理語言學同神經語言學
* 社會語言學
* 語言習得（SLA）
* 生成語言學
* 認知語言學
* 運算語言學
* 共時語言學
	+ 對照語言學
* 文體學
	+ 規範語言學
	+ 語源學
* 語料庫語言學
 |
| 語言學應用
* 詞彙學同辭典學
* 正字法
* 語言教育
* 自然語言處理
 |
| 拉雜相關
* 文法（文法範疇）
* 生成文法
* 社會科學同人文學（文學 · 樂理）
* 聲學
* 進化論
 |
| Portal Portal |
| * 睇
* 傾
* 改
 |

**語義學**jyu5 ji6 hok6（英文：**semantics**）係語言學嘅分支，主要係對字嘅意思嘅研究，同時會探討埋點樣由字嘅意思夾埋變做成句嘅意思。

基本定義
----

睇埋：Exponent (語言學)
語言本質上就係符號，例如廣東話入面 faa1（漢字：花）呢隻字同花冇咩相似嘅地方，但識廣東話嘅人一聽到 faa1 呢吓聲，或者一見到**花**呢隻漢字就會諗起花呢種事物－即係話啲人用一樣同物品 A 冇乜直接相似性嘅嘢嚟表示物品 A，而「表示同自己冇乜直接相似性嘅事物」正正就係符號嘅功能。

要正確噉表達語義，就要結合語音、構詞、詞彙同句法先得，當中句法好重要。想像噉嘅句子：

1. **我將粒荔枝食落肚。**
2. **粒荔枝將我食落肚。**

－兩句嘢用咗嘅字詞一樣，但一般認為句 2 應該唔會係講嘢嗰個人想表達嘅意思，除非（例如）個人寫緊粵文恐怖小說，情節講到主角撞到一粒會食人嘅恐怖荔枝。

意思
--

睇埋：定義
### 歧義

內文：歧義
歧義（ambiguity）指一件語言物體（字詞或者句子）有多過一個可能嘅意思，通常會搞到聽或者睇句嘢嗰個人唔知點理解好。

句法歧義係指一場歧義情境之所以會產生歧義，係因為句法嘅問題（而唔係啲字本身有多過一個可能意思），例如以下噉嘅名詞短語：

**英國歷史老師**
問題：嗰位老師係「嚟自英國嘅歷史老師」，定係「專教英國歷史（但佢本人未必係英國人）嘅老師」呢？

### 詞彙語義

內文：詞彙語義學
### 原型理論

內文：原型理論

複合原理
----

內文：複合原理
複合原理（principle of compositionality）最基本上就係講緊以下噉嘅諗法：

|  |  |  |
| --- | --- | --- |
| 「 | 一句嘢嘅意思取決於兩樣嘢－個別元件嘅意思，以及『啲元件以咩次序砌埋一齊』。 | 」 |

外延內涵
----

命題
--

內文：命題

前設
--

內文：前設

睇埋
--

* 心靈話
* 語義網絡
* 語義距離
* 機械翻譯
* 語句相干

文獻
--

* Davidson, D. & Harman, G. (Eds.). (2012). *Semantics of natural language* (Vol. 40). Springer Science & Business Media.
* Zimmermann, T. E. & Sternefeld, W. (2013). *Introduction to semantics: An essential guide to the composition of meaning*. Walter de Gruyter.

攷
-

1. 1 2  9.1 Ambiguity. *Essentials of Linguistics*. Open Library.
2. ↑  Baggio, G. Van Lambalgen, M. & Hagoort, P. (2012) The processing consequences of compositionality, in M. Werning, W. Hinzen, & E. Machery (Eds.), *The Oxford handbook of compositionality* (pp. 655–672).
城巴標誌
城巴嘅單層巴士
停泊響銅鑼灣（摩頓台）巴士總站嘅城巴
城巴嘅機場巴士
**城巴有限公司**（英文：**Citybus Ltd**，港交所前編號：0523）係香港嘅一間專利巴士公司。城巴經營好多條香港島、香港海洋公園、沙田第一城、香港迪士尼樂園觀光線同香港國際機場嘅巴士路線，佢亦都有提供巴士租賃服務。

歷史
--

城巴有限公司前身Passenger Transportation Services (Asia) Limited喺1977年由李日新（前中巴同埋城巴董事總經理，2006年2月底退休）創立，喺香港提供公共交通管理顧問服務。及後喺1979年，公司開始營運非專利巴士線，並冠以**城市巴士**（City Buses，後來改為家下嘅城巴、Citybus）稱號，包括香港船塢員工接送車服務。及後喺1981年開辦屋邨巴士線62R，來往沙田第一城同埋九龍塘地鐵站（而家嘅九龍塘港鐵站）。冇幾耐之後又同香港海洋公園合作，經營來往海洋公園嘅收費穿梭巴士服務。

Passenger Transportation Services (Asia) Limited喺1983年改名做城巴有限公司。

1980年代中，來往中港兩地嘅人流大增，城巴推出來往中國大陸同埋香港嘅直通巴士服務，呢項服務直到2001年因不敵後繼者而停辦。1985年，城巴更自英國買入新嘅利蘭奧林比安冷氣巴，行中港直通巴士線，為日後香港冷氣巴普及化打下基礎。城巴亦提供合約以及私人巴士租賃服務，其中包括為電視廣播有限公司提供員工接載服務。

1987年，城巴俾北海集團收購，其後得到北海集團注資，買咗多架利蘭奧林比安冷氣巴去取代旗下大部分二手車。隨住港島巴士公司——中巴服務水平日漸下降，城巴將業務重點集中喺港島，喺中巴大罷駛期間開辦屋邨巴士線，鞏固港島區業務嘅根基。同時城巴同港府商討進軍專利巴士市場，最後港府喺1991年批出一條已經俾中巴取消咗幾年、行走香港島中半山嘅巴士線12A畀城巴，令城巴喺短短10年間由細規模嘅巴士公司，搖身一變成為香港專利巴士公司之一。城巴投得呢條中半山巴士線之後，就立即派出新型冷氣巴行嗰條線。港府喺1993年決定將中巴26條巴士線攞出去公開競投，城巴成功投得專營權（Network 26 新里程）；1995年港府再削減14條中巴路線，直接交畀城巴營運。城巴喺幾年間大幅擴張，買好多冷氣巴，搶佔大量原中巴客源，令中巴嘅整體客量不斷萎縮。

中巴專營權喺1998年9月1號完咗之後，港府再批出12條路線畀城巴，其餘路線嘅經營權就畀咗新世界第一巴士。

除咗港島區服務之外，城巴亦經營其他地區嘅巴士業務，好似喺1997年開始行使十幾條機場以及北大嶼山巴士路線的經營權。雖然係噉，港島區始終都係城巴嘅主要服務範圍。

1996年11月，北海集團將城巴分拆上市（港交所冧巴0523）。1999年，城巴俾英國第二大巴士公司 — Stagecoach Group收購。

2000年，城巴同九龍巴士屬下嘅路訊通合作，喺幾百架巴士上安裝液晶體電視屏幕，播放預錄節目。

2003年6月9號，Stagecoach因為嗰年嘅沙士疫情以及香港政府以鐵路為主嘅政策而無意繼續投資香港市場，宣佈將城巴賣畀新創建集團，令新創建同時擁有新巴同埋城巴，港島區巴士激烈競爭就告一段落。兩巴及後推出路線重組、八達通轉乘優惠等等，並進行後勤人手編制、管理以及資源合併等等，以節省資源。

城巴同新巴自2005年6月1號起，推出八達通「即日來回證」計劃，同時亦推出跨越城巴同埋新巴嘅八達通轉乘計劃，令八達通卡持有人搭城巴或者新巴路線，可以以優惠價轉對方嘅特定路線。

城巴亦係首間用全球定位系統提供自動報站嘅巴士公司，自1998年起喺城巴機場快線嘅巴士上面用。2006年起，城巴亦陸續試驗新一代全球定位系統自動報站系統，其中2006年中引入，城巴機場快線A10嘅系統，更計劃容許乘客透過手提電話向城巴發送短訊，然後城巴回一個預計到站時間嘅短訊。2007年1月，另一套系統亦開始喺11、12、511線嘅MAN單層巴度用。

2007年7月1號深港西部通道正式啟用當日，城巴開辦兩條由屯門往來深圳灣口岸公共運輸交匯處嘅專利巴士路線，分別係來往屯門碼頭嘅B3線，以及來往屯門市中心嘅B3X線。

2020年10月，城巴同新巴業務由新創建集團賣咗畀由Templewater Bravo Holdings Limited、Ascendal Group Limited同埋漢思能源組成嘅財團，成為匯達交通嘅一部分。

2023年7月1號起，新巴嘅專營權同業務併入城巴。

管理層
---

城巴柴灣車廠
* 主席：張堃、鄭志剛
* 副主席：鍾澤文
* 行政總裁：譚利民（Adam Leishman）
* 營運總裁：韋仁成（Tony Williamson）、李卓豪（Richard Hall）
* 商務總監：吳義君、李家超
* 財務總裁：冬天樂（Stephen Winter）
* 營運及工程總監︰馮家輝
* 風險合規及人才管理總監：陳婉婷
* 非執行董事：鄧竟成

睇埋
--

* 城巴機場快線

攷
-

**版Template:Reflist/styles.css無内容。**

1. ↑  〈新創建32億元出售新巴及城巴業務〉. 《香港電台》. 2020-08-21. 喺2020-10-18搵到.
2. ↑  〈城巴新巴母企敲定中文名「匯達交通」 員工可票選新logo〉. 《蘋果日報 (香港)》. 2020-10-28. 原著喺2020-11-07歸檔. 喺2020-11-01搵到.
3. ↑  《匯達交通與您一起戰勝疫情 Bravo Transport fights the virus with you!》, 原著喺2022-04-02歸檔, 喺2022-04-02搵到

出面網頁
----


維基同享有多媒體嘅嘢：  
**Citybus (Hong Kong)**

* 城巴/新巴網站
Discman
**Discman**（ディスクマン）係日本索尼公司（**SONY**）喺1984年所推出嘅一個流動CD播放器產品，第一部機即係同年10月發表嘅D-50（北美型號叫做D-5），1997年10月到1998年3月響日本用**CD Walkman**。

概要
--

Sony CDP-101
1979年7月1號，索尼成功推出第一部卡式帶機TPS-L2之後開始響世界各地出名；跟住之後就好多人成日用呢樣嘢聽歌。1980年代開始，索尼同飛利浦一齊發表CD規格之後，即以見識到CD唱片喺未來嘅潛力，於是打算開發新產品取代1982年10月推出嘅CDP-101；由於佢主要係替代家用音響嘅關係，因此1984年推出嘅第一部Discman係四隻CD盒嘅大細。雖然Discman嘅聲音質素好過早前嘅卡式帶機，而且攞住部機出街聽歌換碟都幾方便；不過間中郁下佢都會跳綫，因此索尼開始全力研究防震技術改善問題。

1992年5月，索尼推出第一部3秒防跳操作嘅Discman D-515，然之後一路追加防震級數。不過為咗慳番成本，幾年之後便由日本轉去馬來西亞製造，入門產品同配件（應用軟件唔計）全部係中國大陸製造。

1999年7月1號，索尼推出20週年紀念機D-E01 / D-EJ01，佢用咗全新嘅G-PROTECTION防震技術，配搭兩粒香口膠叉電加上兩粒鹼性電芯便可以聽62個鐘，原裝大眼仔EL綫控連耳筒可支持CD-TEXT技術（顯示歌名、歌手名、曲目經過時間、總長度、唱碟名），亦係最後一部日本製造嘅產品。

2003年4月，為咗吸引MP3用戶嘅喜好，索尼公司開始發表ATRAC CD Walkman，用家可以用原裝軟件SonicStage將CD、MP3數碼音樂檔案通過燒錄技術記錄到一隻普通嘅CD-R / RW入面，佢最多可收錄490首歌（ATRAC3plus 48kbps，一首歌四分鐘計算）。

衍生產品
----

* Car Discman
* CD-ROM Discman
* Video CD Discman（VCD Walkman）

相片
--

* SONY D-50SONY D-50
* SONY D-121SONY D-121
* SONY D-307CKSONY D-307CK
* SONY D-E775SONY D-E775
* 法國工程師Jean-François Clervoy響太空梭度聽緊Discman法國工程師Jean-François Clervoy響太空梭度聽緊Discman

睇埋
--

* CD
* MD
* DAT
* DATA-Discman
* Walkman

參考
--

1. ↑  "Sony Celebrates Walkman(R) 20th Anniversary". *Sony*. 喺23 April 2021搵到.
2. ↑  "News and Information "WM-WE01""D-E01""MDR-EX70SL"". *Sony jp*. 喺2022-02-10搵到.
3. ↑  〈D-E01:取扱説明書〉 (PDF). *Sony jp*. 喺2022-02-10搵到.
4. ↑  〈手提隨身聽Net盡四方〉. 《太陽報》. 喺2003-05-03搵到.

出面網頁
----


維基同享有多媒體嘅嘢：  
**Discman**

* Walkman商品情報-日本網站
* WalkMan-日本網站
* WalkMan-中國網站
* WalkMan-香港網站
* WalkMan-台灣網站
* Mora-日本網站
* SonyConnect-美國網站
* PlanetMG-中文網站
* Sony Xperia™(前Sony Ericsson)官方網站

| * 睇
* 傾
* 改
索尼 |
| --- |
| 創辦人 | 
* 井深大
* 盛田昭夫

 |  |
| 主要產品一覽 | 
* 機械狗（aibo）
* α
* BETACAM
* Blu-ray Disc
* BRAVIA
* BDZ
* CD
* Digital Audio Tape
* 索尼NT（英文：NT (cassette)）
* DVD
* SACD
* Handycam
* IC Recorder
* Sony Reader
* Memory Stick
* MiniDisc
* DV
* PlayStation
* FeliCa
* S/PDIF
* UMD
* Walkman
* XDCAM
* XPERIA
* So-net

 |
| 歷史產品一覽 | 
* QRIO
* Skysensor
* Betamax
* CLIE
* Digital Mavica
* QUALIA
* WEGA
* mylo
* NETJUKE
* VAIO
* Sony Tablet
* AIWA
* Discman
* DATA Discman
* MD Data
* Hi-MD

 |
| 其他事業 | 
* VAIO
* Sony Imaging Products & Solutions Inc.
* 索尼音樂娛樂
* 香港索尼音樂娛樂
* 台灣索尼音樂娛樂
* 索尼音樂娛樂中國控股
* Gracenote
* VEVO
* Sony BMG
* Sony/ATV Music Publishing
* SRE Holdings
* M3
* Sony Marketing
* Sony Mobile
* Sony Corporation of America
* 索尼娛樂
* 索尼影業
* 索尼影業電視

 |
| 相關文章 | Walkman製品一覽
 |
**廣府人**（粵拼：gwong2 fu2 jan4），亦有**廣東人**（gwong2 dung1 jan4）呢種叫法，係指以粵語（又嗌白話、廣東話、廣州話、廣府話、海外華人慣稱唐話）爲母語嘅人群，主要分佈喺中國南部嘅珠江三角洲，學術上嗌**廣府民系**（gwong2 fu2 man4 hai6），基本算做漢族嘅民系。廣義上嘅廣府人等同於粵語人群，即係包括蜑家、四邑、廣西等，而具體到族群認同，就僅指舊時廣州府住落嘅居民（所以嗌「廣府」），比如四邑因爲啲話好唔同而自成一系、蜑家因爲舊時有陸上人同水上人之分而唔同廣府人撈埋、廣西嘅粵人亦都有自己嘅族群認同等等。

今下，廣府人係世界各地都搵得到，而大部份住喺廣東、廣西、海南、香港、澳門。東南亞同歐、美、澳、加都有唔少。

名
-

廣府人、廣府話呢兩個詞比較學術同埋書面，日常生活好少人會噉講或者噉樣自稱，習慣上自稱爲廣東人，包括海外粵人亦都噉樣稱呼自己。

不過廣東本身有唔以粵語爲母語嘅族群，比如客家人、潮汕人，佢哋都係住落廣東嘅族群，但一個講客家話，一個講潮汕話，佢哋唔將自己認同爲講白話嘅人。佢哋同廣府人一齊構成廣東嘅三大族群。另外，廣東有五個世居嘅少數民族，其中壯族、瑤族都有自己嘅話，畲族大部份講客家話，佢哋唔算做廣府人。不過之中嘅回族、滿族，佢哋都係講白話，所以算做廣府人。即係話廣府人係以語言爲依歸嘅族群，呢個同族源、族史有關，所以可以跨民族。

同時廣東人亦唔止分佈喺家下嘅廣東省，除咗海外僑民，廣東人亦分佈喺廣西、海南、港澳。不過呢個係政區變動造成嘅，喺中國大多廣東人世居嘅地方原本係屬廣東省，其中港澳係由於以前畀歐洲人佔領做屬地，所以從廣東分離出去；而廣西嘅粵語區喺佢嘅東南部，有相當部份原本係廣東省轄地，中華人民共和國成立後，經過政區變動，呢啲地方變成屬廣西；海南原本係廣東一部份，亦係共和國時期嘅政區變動，海南獨立成省，形成而家廣東人喺中國嘅跨省區分佈。

另外重有種自稱叫做**本地人**（bun2 dei6 jan4），呢個係面對喺廣府話地區嘅其他族群時所用嘅名，比如面對珠三角地區嘅客家人、潮州人、以及北方人。出咗粵語地區嘅廣東人，唔會噉樣自稱。另外喺桂南、粵西嘅客粵雜居區，粵人自稱做**地老**（dei6 lou5），而客家人叫做新民。

族源同認同標誌
-------

廣府人主要係以語言認同爲標誌嘅族群，換言之，講親白話兼且講得好嘅人，都會睇做自己人，反而血統、祖籍比較次要，噉同廣東史有關。

廣東原本係百越之地，秦代時經略嶺南，嶺南地區併入到中國版圖，自此受中華文化影響。南越國時期，當政和揖百越，中原文化同百越文化融合，形成廣東文化嘅底色。由於廣東文化一開始係融合出來嘅，同時廣東歷來海貿發達，比較能夠包納外界事物，形成有海洋文明特徵嘅包納傳統。

日後廣東地方發展，不斷開發，到唐代時，廣州已經發展成國際都會，外國僑民常居廣州，之後有部份嘅外國僑民留遺廣府，啲後代成為廣府人。同時廣府地區作爲華南中心地方，同嶺北有好多嘅交往，亦有北人南下嶺南，定居於此，正如蘇東坡嘅詩：「不辭長作嶺南人」。其中宋代滅亡時，宋朝嘅朝廷走難廣東，帶起大批臣民追隨佢，崖山海戰失敗，陸秀夫孭住皇帝仔跳海，當時有數十萬人跳海殉國，但亦有好多北方臣民因此留居廣東，融入廣府。嶺南地區屬於中國最開放、但遺民又最多嘅地方之一。

近世以來，廣州作爲繁華大埠，亦吸引各地商人。尤其係清代時，一口通商，廣州作爲中國同西方唯一嘅貿易港，滙聚全中國同埋來華外國商人。十三行中嘅大行商，有好多其實係祖籍外省，但佢哋住落咗後，都融入本土，成爲廣府人。另外澳門喺過百年嘅葡屬時期內，葡人歸化當地，除咗產生土生葡人，亦有葡人血統滙入到廣府人當中；同樣香港喺英屬時期，亦有啲西洋人就此滙入廣府人，比如澳門賭王何鴻燊同埋佢嘅家族有西洋血統。喺港英政府揀中廣東話做合法嘅中文後，香港其他嘅中文勢力大減，原本喺香港嘅北方人、江浙人、客家人、福建人等，逐漸都歸入廣府人，有共同嘅語言認同。

呢啲屬於工商移民，另外有軍政移民、農業移民。軍政移民有清代時駐防廣州嘅八旗兵，以及中共統治廣東後南下嘅北方幹部；農業移民有客家地區來珠三角墾殖嘅客家人。雖然相比工商移民，呢兩類移民融入廣府嘅速度慢啲，但亦有相當嘅人歸化本地。不過其中客家移民同廣府人有過嚴重衝突，即係土客械鬥，「客家」呢個名本身係廣府人對佢哋嘅稱呼，話佢哋唔係「本地」。所以呢兩個族群雖然都世居廣東，但之間嘅族群分界重係明顯。

所以廣府人嘅族群認同在於文化認同、語言認同，反而祖上血統、祖籍何處唔多緊要，因爲要講起祖宗，廣府人嘅血脈來源係非常之雜嘅。相對來講，廣州府地區作爲廣東最富庶發達嘅地方，同外界交流好多，所以外來移民亦多；而其他嘅粵語地區人群血緣純啲，無話四方雜處。

喺珠三角地區，廣府人有個緊要嘅認同標誌係珠璣巷。傳說宋代時，因爲戰亂，北方各地嘅人湧入廣東，其中位於而家南雄嘅珠璣巷曾經係先民落腳嘅地方。後來戰亂南移，啲人唯有繼續向南走難，最後喺珠三角落地生根、開枝散葉。呢個傳說唔係話所有廣東人都係珠璣巷移民嘅後裔，作爲認同標誌，講明咗廣府認同嘅成形，以當年嘅北人南下作爲自己族群嘅集體記憶。

民族劃分
----

大部份嘅廣府人屬於漢族，但係根據現時中華人民共和國嘅民族劃分，有啲廣府人屬於其他嘅法定民族。其中有啲廣府人信回敎，呢部分人劃入回族，亦即係廣府回民。有部份嘅廣府人祖上有旗籍，清代時屬於旗民，所以劃入滿族，亦即係廣州滿族。

由於回敎傳入廣州嘅時間比較早，廣州嘅懷聖寺係中國最早嘅清真寺之一，同時廣州作爲中國南方大埠，同外國交往多，形成咗蕃坊呢個僑民區，其中大多僑民來自中東，於是唐宋落籍嘅中東蕃商係一部份廣府回民嘅先祖；元明兩代中國其他地方搬入廣州嘅回民亦係廣府回民嘅來源之一。

清代時，八旗兵丁世代駐守廣州，廣州係清朝97個駐防點之一。呢批人有旗籍，屬於旗人，後來根據呢點，佢哋劃爲滿族。廣府人中嘅滿族有兩個來源，分爲漢軍八旗同滿洲八旗，都係當初由北京嘅京旗外派來廣州嘅八旗軍。

而喺海外，一般廣府人睇做爲華人，亦即唐人、華族，而唔會追究祖上淵源。

睇埋
--

* 嶺南文化

攷
-

1. ↑  "Chinese, yue". 民族語（Ethnologue）. 喺2015年5月25號搵到.
2. ↑  〈民族宗教〉. 廣東省人民政府. 原著喺2013年10月29號歸檔. 喺2015年5月25號搵到.
3. 1 2 3 4  羅韜 (2014年2月21號). 〈嶺南文化的形與影〉. 南方週末. 喺2015年5月25號搵到.
4. ↑  增井經夫（著）；王繼棠（譯）. 〈廣州的十三行〉. 喺2015年5月25號搵到.`{{cite web}}`: CS1 maint: url-status (link)
5. ↑  姜永興. 〈廣州回族文化雜錦〉. 喺2015年5月25號搵到.`{{cite web}}`: CS1 maint: url-status (link)
6. ↑  〈【第42期】（廣州的八旗子弟）遠去的鐵騎難回夢裏的家園〉. 廣州圖書館. 2007年3月6號. 喺2015年5月25號搵到.`{{cite web}}`: CS1 maint: url-status (link)
搵緊第二樣意思嘅話，請睇〈**沙田 (搞清楚)**〉。
沙田景色
**沙田**（英文：**Sha Tin** 或者 **Shatin**）係香港新界南部沙田海（即今日收窄成城門河）一帶地方。以前係漁村同鄉郊，今日係沙田新市鎮一部份。沙田係沙田區核心區域。有大型商場、戲院、大會堂等設施。交通方便，有東鐵綫同屯馬綫兩條鐵路線服務，亦有多條巴士線直達全港各區。

沙田最大嘅圍村係大圍，響沙田市中心南面。

歷史
--

沙田原本唔係指呢個地方。以前呢度叫做瀝源，沙田海以前叫瀝源海。因為呢度條瀝源大村，係呢塊地最大嘅村，後尾呢條村就歿落，消失得無影無蹤。英國1898年響大清手上租到新界，沙田呢度就落入英國人手中。英國人要編新界地圖，來到沙田量地，而其中一個量地官去沙田圍問呢度叫乜名。個官就誤會成個瀝源叫沙田，寫入文件裏面，所以沙田呢個名就用到現時了。

後尾起九廣鐵路，響沙田起沙田車站，附近一帶就變成墟市，叫**沙田墟**。呢個墟響1979年燒成廢墟，香港政府趁呢個機會將佢拆晒，重新規劃過。

攷
-

1. ↑  東方日報：《新版<香港街>查文獻正地名》，2011年2月22號。

維基同享有多媒體嘅嘢：  
**Sha Tin**

| * 睇
* 傾
* 改
香港嘅新市鎮 |
| --- |
| 第一期 | 荃灣（荃灣、葵涌同青衣島） · 沙田（沙田同馬鞍山） · 屯門 |
| 第二期 | 大埔 · 粉嶺-上水（粉嶺同上水） · 元朗 |
| 第三期 | 將軍澳 · 天水圍 · 北大嶼（東涌同大濠） |
**丁屋**，香港屋宇一種，出自**新界小型屋宇政策**（英文：**New Territories Small House Policy**），專畀新界原居民嘅男丁，有權起嚟自住嘅屋，喺香港殖民地時期已經有。未有起屋，但有權起嘅，叫**丁權**。

史
-

丁屋並非英國租借新界一開始就有，亦非大清留落來嘅傳統權益。而係英國藉香港政府推出來嘅懷柔政策，介於六七暴動之後，香港前途談判之前。

二十世紀七十年代，香港政府大力收地，發展衛星城市（後稱新市鎮），新界原居民反對，同港府對抗，為冧掂呢班友，港府畀新界鄉下男性原居民特權，每人一生起一座三層高（上限27呎／8.22米高），每層面積唔超過700平方呎嘅丁屋，唔使畀地價。後來更發展到政府以地換地畀原居民起丁屋，同埋以「私人協約」方式用優惠價賣地畀原居民起丁屋，直至2018年郭卓堅向香港法院提請司法覆核，最終法院判決「以地換地」同「私人協約」並非「受《基本法》保障嘅傳統權益」，政府唔可以再咁批丁屋。

參考
--

* 《認可鄉村名冊》，新界鄉議局
* 《建築物條例（新界適用）條例》（香港法例第121章）
* 《胡應湘倡丁權證券化 自由售賣發展權 增新界土地供應》，明報，2006年1月21日
* 《政府擬批建20層丁屋 沙田元朗試行 提供2000單位》，明報，2006年3月1日

出面網頁
----

* 如何申請批准建造小型屋宇 - 地政總署
* 新界小型屋宇政策-新界鄉議局
* 「你繞道、我杯葛」-丁屋審批制度變革風波
* 村屋與丁屋法律資料-美聯物業
霧同雲都係氣霧嘅一種來嘅。
**氣霧**（粵拼：hei3 mou6）（英文：Aerosol），又叫**氣溶膠**（粵拼：hei3 jung4 gaau1），係指固態或者液態微粒懸浮喺氣體介質度形成嘅分散體系。講到疾病可透過空氣傳播（英文：Airborne Transmossion）陣，載體就係氣霧，亦叫做**生物性氣霧**（英文：Bioaerosol）。

特性
--

氣霧嘅液體或固體顆粒嘅直徑，通常係細過1μm。大啲嘅以特定速度沉降顆粒就會形成懸浮液（英文：suspension），但係區分唔係好明確。氣霧以霧化過程（英文：aerosol generating procedure）產生陣，霧化嘅懸浮物可飄浮遠達10米。一般喺醫療場所度，有啲霧氣生成嘅係似吸痰、插喉管、支氣管鏡檢查、使用呼吸機呢啲操作，而引到喺空氣中有疾病傳播嘅風險；而日常嘅打邊爐、焗桑拿或用熨斗呢啲情況，專家就話唔會有霧化致空氣傳播嘅風險。

分類
--

氣霧分咗做自然源同人為源，自然源包括天然氣霧，例如雲、霧、靄、海鹽、火山灰、灰同埋生物氣霧例如微生物氣霧。人為源包括人為排放嘅氣霧，例如硫酸鹽、黑碳同煙，通常會搞到空氣污染嚴重咗。

影響
--

氣霧會吸或者放大氣輻射，另外亦都會影響雲嘅性質，影響地球嘅氣候。

應用
--

氣霧可以專登製成氣霧劑，喺農藥，呼吸系統病嘅醫治同燃燒技術度應用。氣霧喺科學研究度，就涵蓋咗氣霧嘅產生同去除、氣霧嘅技術應用、氣霧對環境同人類嘅影響同其他一啲嘅主題。

睇埋
--

* 噴霧樽

攷
-

* 台灣氣溶膠研究學會

1. ↑  【武漢肺炎】打邊爐產生氣溶膠效應？　醫學教授揭開空氣傳播疑團 HK01
**唐碧霞**（**Yoki Tong**，1992年—），外號「碧霞老師」，係香港堪輿學家、專欄作家、女模特兒、主持人、演員。十五歲拍攝第一個廣告後，就入行做模特兒，又做過now TV節目主持，因為參選2016年香港小姐競選成為大熱後退選而出名，2018年正式進入玄學界及賽馬界。因為外表甜美、精通玄學兼口才文筆好，所以被各大傳媒力捧，擁有自己嘅運程書、賽馬書、玄學賽馬節目、專欄及風水玄學館，知名度越來越高。

2020年佢推出咗「唐碧霞牛年運程書」、「馬徒勝經」兩本著作，2021年推出第三本著作「唐碧霞虎年運程書」，因廣受歡迎，2022年推出第四本著作「唐碧霞兔年運程書」，進一步增加知名度同埋喺玄學界嘅地位。

簡歷
--

唐碧霞以前讀新生命教育協會呂郭碧鳳中學，喺2017年取得英國巴拉福特大學工商管理學士學位。初出道因其甜美笑容被稱為「C cup陳自瑤」。。佢係2015年加入now TV，做過體育節目《Everyday》主持，去到2015年尾辭職，備戰第二年嘅香港小姐競選。佢最終有報名參選，最後因為要繼續讀書所以退選香港小姐。

其後佢喺2016年加盟黃偉文所創立嘅電影公司，成為旗下藝人，主力發展電影、電視劇同主持。2017年參與由協盛協豐（00707）旗下公司星鉑企業同星淘集團聯合打造嘅網絡劇《奪命島》，於2016年12月16號進行開鏡儀式，擔任第二女主角，正式加入娛樂圈。

唐碧霞自少就對玄學有濃厚興趣，師承隱世高人曾景成，並擅長風水、子平八字、易經占卜、三世書、紫微斗數、面相、掌相、流年運程等。曾經接受過不同的傳媒報道及採訪，包括電視廣播有限公司（TVB）、香港電台電視、新城電台《瑪利嘉兒》東周刊、東方日報、明報、東方新地、澳門日報等。

參考
--

1. 1 2  Yoki自覺唔夠班退選港姐：讀埋碩士先！
2. ↑  〈前nowTV主持選港姐 慘被拖糧〉. 原著喺2020年3月16號歸檔. 喺2017年1月16號搵到.
1656 年一幅描繪瘟疫醫生嘅圖畫
2014 年芬蘭有個人喺度玩 cosplay 扮瘟疫醫生。
**瘟疫醫生**wan1 jik6 ji1 sang1（英文：**plague doctor**）係歐洲古時嘅一種醫生，存在喺中世紀後半橛至 17 世紀左右。瘟疫醫生專門醫淋巴腺鼠疫嘅病人，尤其係會喺城市嗰度醫啲窮、唔夠錢睇醫生嘅人。

瘟疫醫生做嘢嗰陣好多時（但唔一定）會著住佢哋嘅出名制服：瘟疫醫生制服係一件長到掂到自己腳踭嘅黑鼆鼆嘅袍，黑鼆鼆嘅帽，厚嘅手套，再戴住個形狀好似雀鳥嘅啄噉嘅面具；呢種衫外形好獨特，個設計係源於當時嘅歐洲人相信「病之所以會傳染係因為掂到患者身上發出嘅臭味」－瘟疫醫生戴嘅面具之所以有個「啄」，係因為啲醫生想喺個「啄」裏面放啲好似花同草等好聞嘅嘢。

歷史
--

喺歷史上，瘟疫醫生嘅形象相當多變化：喺當代嘅歐洲，瘟疫醫生俾唔少窮人視為佢哋喺瘟疫當中嘅救星；但喺另一方面，因為瘟疫醫生係一份好危險嘅工，好多時都請唔到人，焗住要夾硬搵個人頂個位，所以唔少瘟疫醫生嘅醫術都唔係咁高，因而俾好多人覺得瘟疫醫生都係黃綠醫生；到咗廿一世紀初，瘟疫醫生因為佢哋嘅獨特外形而成為咗西洋創作品當中嘅一種橋段，成日都會喺文學同電影入面出現，作為瘟疫甚至死亡嘅象徵。

睇埋
--

* 瘟疫
* 死亡
* 防護衣
* 恐怖故仔

攷
-

1. ↑  Bauer, Susan Wise (2003). *The Story of the World: Activity Book Two: The Middle Ages - From the Fall of Rome to the Rise of the Renaissance*. Peace Hill Press. p. 145.
2. ↑  Byrne, Joseph Patrick (2006). *Daily Life During the Black Death*. Greenwood Publishing. p. 170.

拎
-

* Plague Doctor. *TV Tropes*.
**卑利得**，KC（英文：King's Counsel）（英文：David Perry），英國資深刑事大律師（英文：Barrister）。2021年1月《泰晤士報》以大字標題指出，佢係起訴香港民主運動人士嘅「恥辱之源」。

生平
--

卑利得喺李斯特大學（英文：University of Leicester）法學學士畢業，喺1980年畀林肯律師學院（英文：Lincoln's Inn）授予出庭資格（英文：Call to the bar），並喺2006年被冊封做御用大律師（英文：Queen's Counsel） 。

卑利得因為喺香港幾單備受矚目嘅政治案件入面扮演重要角色而出名。佢曾代表香港律政司起訴前行政長官曾蔭權公職人員行為失當罪。

### 起訴香港民主運動人士

2021年1月，佢畀香港律政司聘用，起訴蘋果日報嘅創辦人黎智英，同埋其他八名喺2019年8月喺街頭抗議中共政權鎮壓反送中運動嘅民主運動人士，包括李柱銘、李卓人、梁國雄、何俊仁等。

卑利得嘅決定受到咗英國下議院外交事務委員會主席董勤達（英文：Tom Tugendhat）同工黨上議院議員阿多尼斯勳爵（英文：Lord Adonis）嘅質疑。

1月14號，英國前外相聶偉敬爵士批評卑利得嘅決定，並指出好明顯審判係由於中國政府決心摧毀香港嘅民主運動而進行。聶偉敬提醒大眾，英國最高法院前院長何熙怡（英文：Brenda Hale, Baroness Hale of Richmond）女男爵承認，如果佢同意喺香港審理案件，佢將有一個「嚴重嘅道德問題而問自己」。

1月17號，英國外相藍韜文受訪時批評卑利得唯利是圖，指佢良心點樣過意得去，認為佢應該根據大律師行為守則拒絕受聘。

個人生活
----

卑利得鍾意閱讀同園藝，係一位羅馬天主教徒。

參考
--

1. 1 2  Ames, Jonathan (14 January 2021). "David Perry, QC, a 'source of shame' for prosecuting Hong Kong democracy campaigners". Times Newspapers Limited. 原先內容歸檔喺2021-02-06. 喺2021-01-18搵到.
2. ↑  *The Bar List of the United Kingdom*. 1982.
3. ↑  "Mr David Perry QC". *Bar Standards Board（英文：Bar Standards Board）*. 原先內容歸檔喺2021-01-24. 喺17 January 2021搵到.
4. 1 2  Gibb, Frances (20 July 2007). "Profile: silk who advised on honours charges". *The Times*. 原先內容歸檔喺2021-01-14. 喺2021-01-18搵到.
5. ↑  Hollingsworth, Julia; Lau, Chris (21 February 2017). "Donald Tsang jailed 20 months for misconduct, becoming city's highest-ranked official to be put behind bars". *CNBC*. 原先內容歸檔喺2021-01-27. 喺2021-01-18搵到.
6. ↑  Lau, Chris (12 January 2021). "Hong Kong justice department hires Queen's Counsel David Perry to prosecute protest case against Jimmy Lai, eight others". *South China Morning Post*. 原先內容歸檔喺2021-01-28. 喺12 January 2021搵到.
7. ↑  Rifkind, Malcolm (14 January 2021). "Hong Kong's rule of law is being extinguished". Telegraph Media Group Limited. 原先內容歸檔喺2021-01-29. 喺2021-01-18搵到.
8. ↑  Wintour, Patrick (18 January 2021). "Raab takes aim at 'mercenary' barrister over Hong Kong case". Times Newspapers Limited.
**黃妙英**（馬來話：**Sylvia Ng Meow Eng**，1949年9月24號—）係馬來西亞前女子羽毛球員，喺柔佛州新山出世。佢喺2004年入選咗馬來西亞奧林匹克委員會名人堂。

1969年喺仰光舉行嘅東南亞運動會入面，黃妙英贏咗女子單打冠軍。四年後，佢衛冕成功。1970年，佢同伍文美一齊贏咗比利時羽毛球國際賽混合雙打冠軍。喺1970年亞洲運動會入面，佢哋兩個贏咗混合雙打金牌，佢同時獲得女子單打銅牌。1971年，佢哋又一齊贏咗加拿大羽毛球公開賽混合雙打冠軍。

喺1974年嘅英聯邦運動會入面，佢同洪新霞一齊贏咗女子雙打銅牌。喺1974年亞洲運動會，佢無獎牌攞。1977年，佢喺吉隆坡舉行嘅東南亞運動會上面獲得另一個金牌。佢仲喺1978年贏咗大英國協運動會女子單打金牌。

黃妙英喺1975年同1978年兩次獲選為馬來西亞年度女運動員。

參考資料
----

1. ↑  "Peng Soon, Poh Lim in OCM Hall of Fame". *New Straits Times*. 5 December 2004. 原著喺20 February 2016歸檔. 喺8 January 2016搵到 –透過HighBeam Research.
2. ↑  Boopathy, K.M. (13 March 2006). "Yap: Women Will Surely Deliver". *New Straits Times*. 原著喺20 February 2016歸檔. 喺8 January 2016搵到 –透過HighBeam Research.
3. ↑  Kathigasu, Sybil (8 March 2011). "100 Memorable Malaysian Women". *The Star Online*. 原著喺2018-06-12歸檔. 喺8 January 2016搵到.

|  |  |
| --- | --- |
|  | 呢篇係運動員楔位文。歡迎幫維基百科擴寫佢。睇 • 論 • 改 • 歷 |
西班牙話：  

**gat-** → 「貓」嘅詞幹  

**gato** → 貓公  

**gata** → 貓乸  

**gatos** → 多隻貓公  

**gatas** → 多隻貓乸  

**gatos** → 多隻貓，有公有乸  

蘇格蘭蓋爾話都有詞形變化：  

**cù** → 一隻狗  

**dà chù** → 兩隻狗  

**coin** → 多過兩隻狗
**詞形變化**ci4 jing4 bin3 faa3（英文：**inflection**）係指一隻字因為要表達唔同嘅文法範疇而變樣。

例如英文入面就有時態呢樣嘢，**run**（跑）呢隻字做過去式嗰陣要變成 **ran**，所以 **ran** 就係 **run** 嘅一款詞形變化樣。

基本概論
----

睇埋：文法範疇同埋形態素
詞形變化同文法範疇（grammatical category）係兩個緊密相關嘅概念。

抽象化啲講，一種文法範疇係指一隻語言嘅文法入面物件可以有嘅特徵；

* 每個範疇都有若干個可能值，例如時態可以有「過去式」同「現在式」等嘅幾個可能值；
* 如果一隻字要由其中一個數值傳去第個數值，好多時就要做詞形變化－隻字變樣嚟表達佢屬個文法範疇嘅邊個數值。

主要類型
----

睇埋：構詞類型同埋一致 (文法)
廣東話同其他漢語出咗名少詞形變化（睇埋分析語），但英文等嘅多種歐洲語言就有豐富嘅詞形變化：

### 時態

內文：時態
時態（tense，粵拼：ten1 si2）係一種文法範疇，一隻字喺時態上有「過去式」同「現在式」等幾個可能嘅值；喺英文裏面，如果一隻字時態要變，多數常都要做詞形變化，隻字要變做第個樣表達時態，例如

**know**（知道）呢隻字做過去式嗰陣
要變成 **knew**，
表示件事係喺過去發生嘅。

包括廣東話在內嘅漢語普遍都冇時態詞形變化呢家嘢－

**佢今日去行街**，用粵拼寫係 keoi5 gam1 jat6 heoi3 haang4 gaai1；
**佢尋日去行街**，用粵拼寫係 keoi5 cam4 jat6 heoi3 haang4 gaai1；
－當中 haang4 gaai1（漢字：行街）無論件事係而家發生定過去發生，隻字個樣都唔變。

### 人稱

內文：人稱
人稱指隻字按「主語（S）係邊個」起變化，例如英文嘅 **(to) be**，

如果 S 係講嘢嗰個人就變 **am**（**I am...** = **我係...**），
如果 S 係聽嘢嗰個人就變 **are**（**You are...** = **你係...**）
... 等等。

### 數量

內文：數量 (文法)
文法數量：又用英文做例子，喺英文入面，數量係種文法範疇，一隻字喺數量上有「單數」同「眾數」等嘅可能值；如果一隻字要由單數變成眾數，通常（但唔一定）要喺隻字後面加 **-s**，例如

**cat** 係指一隻貓，而 **cats** 就係指多隻貓。
**dog** 係指一隻狗，而 **dogs** 就係指多隻狗。
某啲語言對文法數量仲會有更加複雜嘅變法，唔只分**一個-多過一個**咁簡單，好似蘇格蘭蓋爾話，會分**一個-兩個-多過兩個**。

### 性別

內文：性別 (文法)
亦可以睇吓英文冇、但好多歐洲語言都有嘅性別：廿一世紀初嘅法國話、意大利話、西班牙話、加泰隆尼亞話同德國話等多數歐洲語言都有「凳或者檯都可以分男女」嘅情境。加泰隆尼亞話例子：


|  |  |
| --- | --- |
| casa | vermella |
| 陰性名詞 | 陰性形容詞 |
| 屋 | 紅色嘅 |

|  |  |
| --- | --- |
| cotxe | vermell |
| 陽性名詞 | 陽性形容詞 |
| 汽車 | 紅色嘅 |

### 變格

內文：變格同文法格
睇埋：語序
變格（declension）係指名詞、代名詞、形容詞、副詞或者冠詞為咗扮演特定文法功能而做詞形變化。

### 據由

內文：據由
世上有一啲語言會靠詞形變化嚟表示「句嘢講嘅資訊，係邊度嚟嘅」噉嘅資訊。噉嘅語言就算係文法上具有據由詞形變化。

睇埋
--

* Lexicon
* 分析語
* 修飾語
* 聲調同語調
* 形態素變調
* 詞形還原

攷
-

1. ↑  Hayes, B. P. (2010). *Introductory linguistics* (PDF). Unpublish textbook，尤其係睇 **2.4** "Breaking up the words into morphemes" 嗰段－講一隻做咗詞形變化嘅字可以𢱕散做多隻 morpheme。
2. ↑  6.3 Inflectional Morphology. *Essentials of Linguistics*. Open Library.
3. ↑  Fabricius-Hansen, Catherine (2006). "Tense". In Brown, E.K.; Anderson, A. (eds.). *Encyclopedia of Language and Linguistics* (2nd ed.). Boston: Elsevier. pp. 566-573.
4. ↑  Beard, R (1992), "Number", in Bright, W (ed.), *International Encyclopedia of Linguistics*.

| * 睇
* 傾
* 改
常見嘅文法範疇 |
| --- |
| **名詞相關**
* 格（斜格主語）
* 量詞
* 可數同數唔到
* 數量（單、雙同眾數）
* 擁有
* 定指
* 性別
* 名詞類別
* 有生定無生
 |
| **動詞相關**
* 動詞變化
* 人稱
* 時態、體同語氣（睇埋能願）
* 結點
* 語態
* 據由同驚奇
* 聯想郁動
 |
| **句法關係**
* 及物（論元同價位 · 雙及物）
* 話題同評語
* 主語、謂語、賓語同 adjunct
* 連動詞結構
 |
| **其他概念**
* 文法
* 級
* 包含式
* 詞形變化（變格 · 一致）
* 主題關係（施事同受事）
* 極性
* 敬語
* 併合
* 意志
* 真確
* 空
 |
| **拉雜相關**
* 語序
* 語言學（語言類型學 · 語言學嘅大綱）
* 自然語言處理
 |
《**患難真情**》（英文：True Love）係1962年嘅一部黑白粵語片，由楚原執導，謝賢、南紅領銜主演。

情節
--

新加坡有錢佬個仔羅大維蒞香港個生意，李安娜對佢好有意思，但係大維就鍾意李家女僕少梅，李家一怒之下炒咗少梅。可惜羅爸爸唔讚成大維同少梅一齊，大維於是離開羅家同少與結婚，兩個人生咗個女小慧，都也安貧樂道。

幾年之後羅爸爸去世，遺囑要大維娶過第二個先可以繼承遺產，大維仍然拒絕。李國成謀住羅家嘅遺產，諗計逼大維娶安娜，少梅唯有好傷心咁離去大維。大維結婚嗰日，少梅有重病，大維不顧一切趕去醫院向少梅懺悔道歉，佢阿哥大文大為感動，願意同細佬分享老豆副身家，等細佬脫貧。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 謝賢 | 羅大維 |  |
| 南紅 | 少梅 | 李家女僕 |
| 李鵬飛 | 李國成 |  |
| 朱丹 | 李安娜 | 李國成個女 |
| 馬笑英 | 李太太 |  |
| 李月清 | 少梅阿媽 |  |
| 駱恭 | 羅大維老豆 |  |
| 黎雯 | 羅大維阿媽 |  |
| 何碧堅 | 羅大文 | 羅大維阿哥 |
| 鄭文霞 | 文妻 | 羅大文老婆 |
| 梅蘭 | 少蘭 |  |
| 尤奇 | 大輝 |  |
| 楊潔儀 | 小維 | 大維、少梅個女 |
| 雷鳴 | 志誠 |  |
| 梁淑卿 | 四嬸 |  |
| 高偉蘭 | 阿瑞 |  |
| 周吉 | 周大班 |  |
| 吳桐 | 賭客 |  |
| 李壽祺 | 律師 |  |
| 王克 | 律師 |  |
| 楊業宏 | 醫生 |  |
| 馮敬文 | 九叔 |  |
| 萬靈 | 司機 |  |
|

參考
--

* YouTube上面嘅《粵語長片》患難真情 (1962)
* 香港影庫
* 豆瓣電影
猶大支派（Tribe of Judah）係以色列十二支派最重要同最有影響力嘅支派之一。佢哋嘅土地包括耶路撒冷，佢哋喺以色列歷史中發揮重要嘅政治、宗教同文化作用。猶太人嘅身份認同同猶大支派有緊密嘅聯繫，佢哋嘅歷史同傳統對猶太人嘅宗教同文化身份至關重要。

起源
--

猶大支派得名於以色列嘅仔猶大（Judah），佢係雅各第四個仔。猶大喺猶太人嘅歷史同文化中具有重要嘅地位。

土地分配
----

猶大支派喺以色列中分配到重要嘅土地，包括耶路撒冷。猶大嘅領土位於以色列嘅南部地區，同以法蓮同埋瑪拿西支派嘅領土相連。

大衛王朝
----

猶大支派喺以色列歷史中發揮咗重要嘅作用，特別係喺大衛同所羅門統治嘅時期。大衛係猶大支派嘅後裔，佢建立咗耶路撒冷為以色列嘅首都，並成為以色列歷史上最偉大嘅國王之一。佢嘅後代建立咗大衛王朝，成為以色列嘅統治家族。

猶太人身份象徵
-------

猶大支派喺猶太人嘅身份同認同中扮演咗重要嘅角色。術語「猶太人」源於猶大支派嘅名，因為猶太人嘅起源可以追溯到猶大支派。猶太人自稱為「猶太人」，並且猶太教嘅核心信仰同儀式同猶大支派嘅傳統同歷史有關。

宗教同文化中心
-------

猶大支派嘅領土包括耶路撒冷，令到猶大支派成為宗教同文化中心。耶路撒冷嘅聖殿係猶太人嘅宗教中心，猶太教嘅宗教儀式同傳統喺猶大支派嘅領土中得以維護同傳承。
化蘭西銀行巴黎總行舊址，家下受保護
**化蘭西銀行**（Comptoir d'Escompte de Paris，減筆CEP；Comptoir National d'Escompte de Paris，減筆CNEP）係間法國銀行。

化蘭西銀行喺1848年3月8號由諭旨成立，設響巴黎，法文名Comptoir National d'Escompte de Paris。當時股本二千萬法郎，三分一係現金認購，三分一係巴黎市政府發債券，三分一係法國政府國庫債券。當時臨時政府secretary Antoine Laurent Pagnerre做董事，1848年7月改由Hippolyte Biesta。個寫字樓響法國皇宮，之後租地方用。

1853年，間銀行法文改名做Comptoir d'Escompte de Paris。因為1860年左右，法國、英國向大清挑起第二次鴉片戰爭，法國得到一筆賠款，由化蘭西銀行處理。而化蘭西銀行就響上海開間分行，自始就開展遠東業務。

1866年佢過得到孟買經濟危機，但發覺唔夠錢支付，要法國政府出手，1869年重組，用返原名Comptoir National d'Escompte de Paris。

1945年12月2號，法國將四大銀行收歸國有，化蘭西銀行係其中之一。

1966年5月4號，法國財政部將佢同其他銀行合埋，變成法國國家巴黎銀行（BNP）。

名
-

化蘭西銀行響香港有分行，當時人因佢由法國來，廣東話直音France做化蘭西。

註
-

1. ↑  "1848 Comptoir National d'Escompte de Paris and Comptoir National d'Escompte de Mulhouse". 原著喺2009年11月14號歸檔. 喺2009年11月23號搵到.
2. ↑  "1851-1913 Comptoir National d'Escompte de Paris". 原著喺2010年1月15號歸檔. 喺2009年11月23號搵到.
3. 1 2  "1860 Comptoir d'Escompte de Paris". 原著喺2010年1月12號歸檔. 喺2009年11月23號搵到.
4. ↑  "1889-1919 Comptoir National d'Escompte de Paris". 原著喺2020年3月15號歸檔. 喺2009年11月23號搵到.
5. ↑  "Realms of Silver: One Hundred Years of Banking in the East".
6. ↑  "1945 Comptoir National d'Escompte de Paris and Banque Nationale pour le Commerce et l'Industrie". 原著喺2010年2月23號歸檔. 喺2009年11月23號搵到.
7. ↑  "1966 Banque Nationale de Paris". 原著喺2010年1月25號歸檔. 喺2009年11月23號搵到.
唔好同**固定資本**搞亂。
建築物同土地—香港國際金融中心一期同二期。
機器—SpaceX Crew Dragon
**固定資產**係企業嘅重要資產之一，喺企業運營過程中佔有重要地位。固定資產係指企業長期使用、持有同執行業務所需要嘅資產，例如土地、建築物、設備、機械等等。

固定資產喺企業嘅資產負債表中佔有重要位置。企業購入固定資產嘅投資額度通常相對較大，而且呢啲資產長期使用，所以要喺財務報表中進行適當嘅估計同處理。企業需要計算同記錄固定資產嘅成本、折舊、維護費用同價值變動，以確保固定資產嘅正確價值同適當使用。

固定資產嘅管理同控制係企業重要嘅財務活動之一。企業需要制定固定資產管理政策同程序，包括資產購買、使用、維護同報廢等方面。管理者需要確保固定資產嘅有效運作同合理利用，同時要注意固定資產嘅價值保值同增值。

固定資產嘅折舊係企業財務管理中重要嘅概念。折舊係指固定資產因為使用壽命限制同時間過去而產生嘅價值減少。企業需要根據固定資產嘅預估使用壽命同價值，計算出合理嘅折舊額度。折舊額度嘅確定對於利潤計算同稅務申報都有重要影響。

另外，固定資產嘅價值變動同重估亦係企業要關注嘅因素。企業需要定期評估固定資產嘅價值，特別係建築物同土地嘅價值，以確保資產嘅價值同市場變化保持一致。如果固定資產嘅價值發生變動，企業可能需要進行重估同調整財務報表。

總括而言，固定資產喺企業運營中起到重要嘅角色。企業需要妥善管理同控制固定資產，確保其正確嘅價值同適當使用。固定資產嘅成本、折舊、維護同價值變動都需要喺財務報表中準確記錄同處理。固定資產嘅管理係企業財務管理嘅重要組成部分，需要制定相應嘅政策同程序。固定資產嘅折舊同價值變動都會對企業嘅財務狀況同稅務申報產生影響。

固定資產嘅管理
-------

管理固定資產嘅方法有幾個重要步驟。以下係一啲建議：

1. 固定資產名冊：首先，確保所有固定資產都經過正確嘅登記。呢個包括編號、名稱、描述、成本同埋購買日期等資訊。咁樣可以建立一個清晰嘅資產清單，方便追蹤同埋管理。
2. 資產分類：將固定資產按照唔同嘅類別進行分類，例如土地、物業、機器、設備同車輛等。呢個有助於更好咁了解同埋組織資產，令佢哋更易於管理。
3. 資產追蹤：建立一個資產追蹤系統，可以使用電子表格或者專門嘅資產管理軟件。呢樣可以幫助記錄每個資產嘅位置、使用者、狀態同埋維護記錄等相關資訊。
4. 維護計劃：制定固定資產嘅定期維護計劃，確保佢哋保持良好嘅運作狀態。呢個包括定期檢查、清潔同埋維修。定期維護可以延長資產嘅使用壽命同埋減少故障風險。
5. 盤點同埋審查：定期進行固定資產盤點，核對實際資產數量同埋資產清單之間嘅差異。同時，進行固定資產嘅審查，檢查有冇過時、損壞或者唔需要嘅資產，方便進行相應嘅處理，例如出售、報廢或者捐贈。
6. 資產保險：確保所有重要嘅固定資產都得到適當嘅保險保障。呢個可以保護資產免受損壞、損失或者盗竊時帶來嘅財務風險。
7. 資產報廢：當固定資產到達使用壽命終點或者唔再需要嘅時候，進行適當嘅資產報廢程序。呢個可能包括出售、回收或者安全處理。

透過呢啲步驟，你可以有效咁管理固定資產，最大程度地提高佢哋嘅價值同埋使用壽命，同時減少潛在嘅損失同埋風險。

睇埋
--

* 損益表
* 資產負債表
呢篇文講1959年香港粵語片。搵緊講人際關係嘅話，請睇〈**人倫**〉。

《**人倫**》係喺1959年嘅一部粵語劇情片，由巴金小說《憩園》改編，李晨風執導，吳楚帆、白燕、張活游同容小意主演。

情節
--

姚家搬入憩園大宅，楊昭寒走入去偷花，被萬婉華發現，之後跟蹤昭寒去到破廟，見到廟入面種著昭寒偷嘅花，同埋憩園舊主人昭寒老豆楊夢痴，得知夢痴嘅過去。

萬婉華其實係姚家繼母，對繼仔被過分溺愛感到束手無策，遇到又係被寵成二世祖以致晚景淒涼嘅憩園舊主楊夢痴，佢老公姚國良始反省應該點教仔。

夢痴之後偷嘢要坐監，臨死前求萬華唔好同昭寒講自己嘅事。昭寒去姚家道別，萬華始終唔忍心透露夢痴已經死咗。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 吳楚帆 | 楊夢痴（成年） | 憩園舊主人，潦倒二世祖 |
| 白燕 | 萬婉華 | 姚家太太 |
| 張活游 | 姚國良 | 憩園新主人 |
| 容小意 | 楊三太 |  |
| 黃曼梨 | 趙外婆 |  |
| 杜平 | 楊昭和 | 楊夢痴個仔 |
| 黎小田 | 楊昭寒 | 楊夢痴個仔 |
| 梁俊密 | 姚小虎 |  |
| 李月清 | 阿四 |  |
| 石修（陳碩修） | 楊夢痴（幼年） |  |
| 楊業宏 | 夢痴老豆 |  |
| 李鵬飛 | 夢痴旣阿哥 |  |
| 高魯泉 | 夢痴旣阿哥 |  |
| 湯劍庭 | 夢痴旣老師 |  |
| 黃楚山 | 李老漢 |  |
| 高超 | 趙青雲 |  |
| 容玉意 | 王老太 |  |
| 馬笑英 | 孫老太 |  |
| 陳翠萍 | 名芳 |  |
|

拎
-

* YouTube上面嘅《粵語長片》人倫 (1959 )
* 香港電影資料館
《**落霞孤鶩**》（英文：Many Aspects of Love）係喺1961年嘅一部黑白粵語愛情劇情片，由左几執導，張瑛、白燕、夏萍主演。

情節
--

做教師嘅江秋鶩見到做侍婢嘅落霞被打劫，追截匪徒嗰陣撞親倒住喺婦女留養院嘅馮玉如，秋鶩幫玉如包紮，又畀錢幫落霞，對佢兩個都好有印象。

秋騖原來係一個革命份子，落霞嚮未來姑爺陸伯清度知道警察會去學校捉人，於是冒死通風報訊，秋鶩成功走甩，暫時匿嚮李教授屋企。秋鶩遇翻嚟上堂嘅玉如，兩個人就撻著咗。

落霞被趕去婦女留養院同玉如一齊住，兩人做咗好姐妹，落霞更加救過玉如一命。玉如知道落霞鍾意秋騖之後，決定抽身，重嫁俾第二個，點知佢老公為咗巴結陸伯清，竟然要佢侍候伯清，好彩俾混咗入伯清家做副官嘅秋騖救咗；伯清老婆見伯清好色成性，糾纏之下開槍殺死咗伯清。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 張瑛 | 江秋鶩 | 教師、革命份子 |
| 白燕 | 馮玉如 |  |
| 夏萍 | 落霞 | 婢女 |
| 黃曼梨 | 楊媽 |  |
| 楊茜 | 趙婉芳 |  |
| 姜中平 | 陸伯清 |  |
| 雷鳴 | 王福才 |  |
| 梅蘭 | 小桃 |  |
| 司馬華龍 | 萬友 |  |
| 容玉意 | 牛太太 |  |
| 李鵬飛 | 趙重甫 |  |
| 吳桐 | 李參謀 |  |
| 高魯泉 | 老王 |  |
| 許瑩英 | 八妹 |  |
| 李壽祺 | 李教授 |  |
| 馬笑英 | 趙太太 |  |
| 駱恭 | 院長 |  |
| 高偉蘭 | 教授老婆 |  |
| 梁淑卿 | 王大娘 |  |
| 張志蓀 | 醫生 |  |
|

參考
--

* YouTube上面嘅《粵語長片》落霞孤騖 (1961)
* 香港影庫
**璩美鳳光碟事件**係指臺灣傳媒人璩美鳳喺2001年同已婚電腦工程師曾仲銘發展婚外情，被密友郭玉鈴拍下性愛光碟嘅事件。佢哋嘅婚外情當時除咗被《獨家報導周刊》喺12月報導外，性愛光碟亦被大量複製隨雜誌附贈。光碟入面，璩美鳳除咗同曾仲銘上床做愛之外，亦有同友人周志偉（之後加入國民黨）做愛嘅畫面。

事件當時令璩美鳳身敗名裂，而且海外亦有所關注，亦引起台灣有關新聞自由尺度同埋界限嘅爭議。

由於光碟內容涉及璩美鳳私隱，璩美鳳一狀告上法院，官司糾纏幾年之後，獨家報導發行人沈嶸（創辦人沈野個女）被依「妨礙秘密罪」判處有期徒刑兩年。

事態發展
----

### 被偷拍來由

2001年，璩美鳳喺擔任新竹市文化局長，同新竹巿長蔡仁堅曾經係情侶，但璩嘅好友郭玉鈴不滿佢劈腿，加上兩人嘅財務糾紛，於是郭玉鈴指使徵信業者喺璩美鳳新北巿淡水海悅大樓屋企裝針孔攝影機偷拍，結果影低璩與曾仲銘、周志偉嘅性愛畫面。郭事後向媒體兜售，《獨家報導周刊》買咗段片，之後報導事件。

### 影片曝光

喺影片曝光後，璩美鳳喺一個星期後（12月15號）公開露面向公眾道歉，又話郭玉鈴喺度推卸責任，希望法官能從重量刑。而周志偉當時就趕住寫博士論文，所以無回應到事件，對於影響家人感到抱歉。

另外，璩美鳳喺2002年又出版咗《璩美鳳懺情錄》講述事件。

### 司法處理

之後，璩美鳳對包括蔡仁堅、郭玉鈴、獨家報導創辦人沈野、發行人沈嶸等十一名被告提出高達一億元嘅民事賠償。另外，璩蔡二人亦喺檢察官面前進行對質，璩指控蔡仁堅帶郭玉鈴去搵人裝針孔，話蔡仁堅係主謀，但蔡仁堅否認。璩美鳳後來對蔡撤告。

2006年6月，台北地方法院作出判決，郭玉玲要賠償璩美鳳259萬元。

2007年3月，獨家報導發行人沈嶸被依「妨礙秘密罪」判處有期徒刑兩年定讞，2007年3月入獄。

### 璩美鳳、沈嶸和解

2008年2月，身為澳門澳亞電視台主播嘅璩美鳳返台，迎接刑滿嘅沈嶸出獄，而且仲要帶埋澳亞嘅記者採訪，再次成為傳媒焦點。

後續事件同影響
-------

### 公主性愛光碟事件

2002年2月，台灣《壹週刊》報道「公主性愛光碟」事件，但因為《獨家報導》喺璩美鳳光碟事件被重罰，所以好多傳媒都唔敢輕舉妄動。

### 女事主多年後提起事件

喺2019年，璩美鳳主持網上節目《別跟我談美得》，提到呢次事件，話自己原諒咗陷害佢嘅人，但仲未走出當時嘅陰影。佢又提到事件爆發後，佢無咗自尊亦無咗自我，冇辦法相信任何一個人。

### 男主角去向

曾仲銘後來成為手遊業者隆中網路董事長，周志偉成為淡江大學全球政治經濟學系助理教授並且喺2016年擔任國民黨文傳會主委。

睇埋
--

* 《偷窺無罪》，由呢單嘢改篇嘅港產片。

參考
--

1. 1 2  〈璩美鳳公開露面向社會大眾致歉〉. 《華視新聞網》 (中文). 喺2022-04-09搵到.`{{cite web}}`: CS1 maint: url-status (link)
2. 1 2  中時新聞網. 〈璩美鳳昔遭偷拍「情愛光碟」淪小三毀前途 54歲近況曝光 - 娛樂〉. 《中時新聞網》 (中文). 喺2022-04-09搵到.
3. 1 2  〈性愛光碟事件20年 璩美鳳回憶心路歷程：至今都走不出來〉. 《鏡週刊 Mirror Media》 (繁體中文). 2019-07-23. 喺2022-04-09搵到.
4. 1 2 3 4 5  〈璩美鳳性愛光碟男主角 將掌國民黨要職〉. 《阿波羅新聞網》 (香港中文). 2016-04-14. 喺2022-04-09搵到.
5. ↑  李郁青. 《國立政治大學新聞學系博士論文 論傳媒外部性及其政治：檢視《壹週刊》》.
6. ↑  聯合新聞網 (2021-12-07). 〈拒殘虐影像 向暗黑惡勢力說不 | 聯合新聞網：最懂你的新聞網站〉. 《聯合新聞網》 (中文). 喺2022-04-09搵到.`{{cite web}}`: CS1 maint: url-status (link)
7. ↑  〈「璩美鳳事件」中獨家報導的技術性錯誤 - 動腦Brain.com.tw｜行銷．廣告．傳播．創意數位平台〉. *www.brain.com.tw* (英文). 喺2022-04-09搵到.
8. 1 2  〈光碟案判兩年 沈嶸入獄服刑〉. 《華視新聞網》 (中文). 喺2022-04-09搵到.`{{cite web}}`: CS1 maint: url-status (link)
9. 1 2  自由時報電子報 (2014-03-29). 〈【小檔案】蔡仁堅與璩美鳳 - 地方〉. 《自由時報電子報》 (中文). 喺2022-04-09搵到.
10. ↑  〈偷拍光碟案 璩美鳳求償一億元〉. 《華視新聞網》 (中文). 喺2022-04-09搵到.`{{cite web}}`: CS1 maint: url-status (link)
11. ↑  中時新聞網. 〈璩美鳳昔遭偷拍「情愛光碟」淪小三毀前途 54歲近況曝光 - 娛樂〉. 《中時新聞網》 (中文). 喺2022-04-09搵到.
12. ↑  〈璩蔡對質 蔡仁堅否認是主謀〉. 《華視新聞網》 (中文). 喺2022-04-09搵到.`{{cite web}}`: CS1 maint: url-status (link)
13. ↑  〈光碟判決案 郭玉玲須賠璩美鳳259萬〉. 《華視新聞網》 (中文). 喺2022-04-09搵到.`{{cite web}}`: CS1 maint: url-status (link)
14. ↑  〈與沈嶸和解 璩美鳳又成焦點〉. 《華視新聞網》 (中文). 喺2022-04-09搵到.`{{cite web}}`: CS1 maint: url-status (link)
15. ↑  〈泯恩仇! 璩美鳳接沈嶸出獄〉. 《華視新聞網》 (中文). 喺2022-04-09搵到.`{{cite web}}`: CS1 maint: url-status (link)
16. ↑  〈傳媒早獲光碟不敢妄動〉. 《蘋果日報》. 2002-03-01.`{{cite news}}`: CS1 maint: url-status (link)
17. ↑  娛樂星聞 (2021-10-05). 〈國民男神被騙拍全裸三級片！內褲出場心死：怎會走到這一步 | 娛樂星聞〉. *star.setn.com* (繁體中文). 喺2022-04-09搵到.
呢篇文講美國迪士尼嘅動畫電影。搵緊第二樣意思嘅話，請睇〈**雪姑七友 (搞清楚)**〉。

《**雪姑七友**》（英文：***Snow White and the Seven Dwarfs***）係美國迪士尼首部經典動畫電影，亦係美國電影史上第一部卡通長片。套戲最早喺1937年12月21號上畫。改編自歐洲《格林童話》故事版本嘅《白雪公主》。

故仔
--

睇埋：白雪公主
白雪公主仲係細路女嗰陣，國王老竇再娶，後母無耐整死國王，成為一國之君。王后有塊魔鏡，乜都答得到，王后成日問佢邊個最靚。魔鏡本來一直都答王后，但白雪公主開始大嗰陣，有一日魔鏡就話白雪公主係至靚嘅。王后聽到之後，好妒忌白雪公主咁靚，想整死白雪公主，所以叫獵人帶白雪公主帶到森林殺死佢。

獵人唔忍心殺白雪公主，帶佢到森林之後，就放走佢，重話畀佢知，王后先至係主謀。白雪公主響森林遇到七個小矮人，喺佢哋屋企住，但王后最尾知道白雪公主重未死。咁王后就扮成阿婆，一個人去森林小矮人屋企。佢請白雪公主蘋果，查實蘋果有毒，白雪公主不虞有詐，一食就暈咗。

七個小矮人返屋企之後，見到白雪公主死咁，好傷心，就帶佢上山，放入玻璃棺度。之後，有位王子路過，見到白雪公主，就一見鍾情。王子打開棺木，將白雪公主抱出來。呢個時候，kik1 喺白雪公主喉嚨嗰塊蘋果跌咗出來，而白雪公主亦即刻醒返。王子立即向佢求婚，而佢亦答應咗，然後兩人開開心心咁生活落去。

電影歌曲
----

* 《I'm Wishing/One Song》 - 白雪公主同王子
* 《With a Smile and a Song》 - 白雪公主
* 《Whistle While You Work》 - 白雪公主
* 《Heigh-Ho》- 小矮人
* 《Bluddle-Uddle-Um-Dum》（AKA 洗滌歌） - 小矮人
* 《The Silly Song》（AKA 小矮人嘅約德爾調） - 小矮人
* 《Some Day My Prince Will Come》 - 白雪公主
* 《One Song》 (重奏) - 王子和合唱
* 《Some Day My Prince Will Come》（重奏） - 合唱

為電影而製作嘅主題曲中，有兩首小矮人嘅歌未收錄在內：《Music in Your Soup》同《You're Never Too Old to Be Young》（畀《The Silly Song》代）。

影音產品
----

* 套片嘅DVD分別由中錄德加拉同埋博偉喺中國大陸同台灣發行。VCD由中錄德加拉喺中國大陸發行。
* 本片電影原聲帶已經由滾石喺台灣發行，之後艾迴喺台灣再發。

出面網頁
----


維基同享有多媒體嘅嘢：  
**Snow White and the Seven Dwarfs (1937 film)**

* 《雪姑七友》喺互聯網電影資料庫嘅資料（英文）
* 電影官方網站
* Disney Princess Snow White
* 迪士尼公主官方網站：白雪公主

|  |  |
| --- | --- |
| 權威控制 | 
* WorldCat
* VIAF: 183152922
* LCCN: n94051442
* GND: 4377506-8
* NKC: unn2014832510

 |
**火牛陣**係戰國時齊國將領田單發明嘅戰術。

使用
--

### 戰國時代

戰國嗰陣時，燕國將領樂毅打齊國，齊國將領堅守即墨（即係山東平度），之後用反間計，散佈流言，促使燕王以將領騎劫取代樂毅，又向燕軍詐降；夜晚，響田單幾千隻牛嘅角上綁把刀，牛尾綁上浸過油嘅葦束，之後用火點燃，猛衝燕軍，又派五千個勇士隨後衝殺，大敗燕軍，令齊國最後不致於亡國。

### 南宋

南宋紹興元年，平秀州水賊邵青起事，朝廷派王德率領大軍進剿；邵青用火牛陣出擊，王德發現邵青徵牛，知道佢打算用火牛陣，好有信心應付到。佢安排軍隊萬箭齊發，啲牛好驚，反而掉頭衝入邵青陣入面，踩死咗好多士兵，平定叛亂。

淳祐元年，蒙古用火牛陣攻打吳曦建立嘅吳蜀，但係漢州守將王夔趕走啲牛，突圍而走。

### 近現代

1930年國共內戰嗰時，共軍響長沙用火牛陣，成功擊破國軍防線；日軍喺侵華戰爭亦都用過火牛陣。

參考
--

1. 1 2  〈田單的火牛陣〉. 《華夏經緯網》. 2004-10-14. 原著喺2013-03-11歸檔. 喺2014-06-19搵到.
2. ↑  《史記·田單列傳》：「（田單）乃收城中得千餘牛……束兵刃於其角，而灌脂束葦於尾，燒其端；鑿城數十穴，夜縱牛，壯士五千人隨其後，牛尾熱，怒而奔燕軍，燕軍夜大驚。」
3. ↑  《宋史記事本末》卷六十六：「是古法也，可一不可再，今不知變，此成擒耳。」
4. ↑  〈義和團曾成功使用火牛陣〉. 2013-03-08. 原著喺2020-03-28歸檔. 喺2014-06-19搵到.
5. ↑  〈林彪的这一生—闽赣建功（一）〉. 原著喺2012-02-24歸檔. 喺2014-06-19搵到.
6. ↑  〈红军巧布火牛阵〉. 《中共绵阳市委党史研究室》. 2006-09-05. 原著喺2012-03-22歸檔. 喺2014-06-19搵到.
7. ↑  〈蒋震宇:日军用火牛阵毒瓦斯强攻我阵地〉. 2005-08-12.
| How to read a taxoboxHow to read a taxobox**火雞** |
| --- |
| 炫耀緊嘅雄性北美火雞Meleagris gallopavo炫耀緊嘅雄性北美火雞*Meleagris gallopavo* |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 鳥綱 Aves |
|
|
|
|
|
| 目 | 雞形目 Galliformes |
|
|
|
|
|
|
|
|
| 科 | 雉科 Phasianidae |
|
|
|
|
|
| 屬 | **火雞屬 *Meleagris***Linnaeus, 1758 |
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 種 |
| 野生火雞 *Meleagris gallopavo*
眼斑火雞 *Meleagris ocellata* |
|

**火雞**，又叫**七面鳥**或**吐綬雞**，係一種原產喺北美洲嘅家禽。火雞體型比一般雞大，可達10公斤以上。根據傳統，美國人會喺感恩節同聖誕節食火雞。

同其他雞形目鳥類相似，乸細隻過公，顏色無咁鮮艷。火雞翼展開可達 1.5 - 1.8 公尺，係當地開放林地最大嘅鳥類，好難同其他種類撈亂。

火雞有兩種，分別係：分佈喺北美洲嘅野生火雞，同分佈喺中美洲嘅眼斑火雞。現代嘅家火雞係由墨西哥嘅原住民馴化當地嘅野生火雞而得來。

史
-

火鷄原產美洲，但英文叫Turkey，同土耳其同名，乃訛傳而來，同另一種鷄搞亂。

孤雌生殖
----

由於鳥類、兩棲類同魚類嘅性別由卵子所攜帶嘅性染色體決定，所以喺某啲特定情況下，有研究指，可以進行孤雌生殖，而火雞喺呢方面嘅能力比較著名。喺缺乏火鷄公嘅情況下，火鷄乸生產嘅未受精卵亦可孵化，而佢所孵出嘅後代通常虛弱，並幾乎都係公。但由於鳥類係高等嘅脊椎動物，生殖細胞特化，缺乏孤雌生殖嘅基礎，上述文獻中嘅情況有待確認同深入研究。

大眾文化
----

喺感恩節，烤火雞肉係必備嘅節慶嘢食。而喺美國嘅白宮就有「赦免火雞」嘅儀式。

《賣火柴嘅細路女》有提到火雞。

圖集
--

* 馴化嘅火雞馴化嘅火雞
* 都會區中間中可以發現野生火雞都會區中間中可以發現野生火雞
* 野火雞野火雞
* 野生火雞蛋野生火雞蛋
* 火雞雕像火雞雕像

參考
--

1. ↑
《**飄零孤鳳**》（英文：The Miserable Little Girl）係1962年嘅一部黑白港產粵語劇情片，由馮峰執導，夏萍、周坤玲領銜主演。

情節
--

李翠薇 (夏萍 飾)未婚生女，交託畀好朋友顏姐 (周坤玲 飾)代為照顧，翠薇跟住去菲律賓搵男朋友陸可夫 (雷煥璇 飾) ，可惜可夫去咗服兵役， 翠薇決定留喺菲律賓打工等可夫。

一場大火，令到顏姐同翠薇失去聯絡，呢幾年都係獨力養大翠薇個女鳳兒 (馮寶寶 飾)。鳳兒一直以為顏姐是佢親生阿母。顏姐病咗，鄰居森伯 (駱恭 飾)就介紹鳳兒做童養媳，等鳳兒可以照顧顏姐。

凰兒飽受欺凌，偷偷逃走。顏姐臨死前講出鳳兒嘅身世，鳳兒於是揸住張相去搵老豆老母，有大家幫助，終於一家團聚。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 夏萍 | 李翠薇 (珍姐) |  |
| 周坤玲 | 顏姐 | 翠薇好朋友，鳳兒養母 |
| 馮寶寶 | 鳳兒 | 翠薇私生女 |
| 雷煥璇 | 陸可夫 | 翠薇男朋友 |
| 羅英 | 朱雲峰 |  |
| 朱丹 | 朱太太 |  |
| 駱恭 | 森伯 | 顏姐鄰居 |
| 司馬華龍 | 老穆 |  |
| 梁淑卿 | 穆嬸 |  |
| 馮克安 | 虾仔 |  |
| 李鵬飛 | 陸父 |  |
| 黎雯 | 陸母 |  |
| 馬少英 | 劉太太 |  |
| 楊業宏 | 醫生 |  |
| 高魯泉 | 醉客 |  |
|

參考
--

* YouTube上面嘅《粵語長片》飄零孤鳳 (1962)
* Internet Archive
呢幅圖畫描繪想像中「Arachne 處於半人半蜘蛛噉嘅狀態」嘅情境。
**Arachne**（粵拼：aa6 raak1 ni4），用漢字可以叫**掗克妮**aa6 haak1 nei4，係希臘神話入面一個出名嘅人類角色。早喺公元前 1 世紀嘅文獻，經已有提到 Arachne 嘅故事。

Arachne 個名嚟自古希臘文：Ἀράχνη（羅馬字：**Arákhnē**）－即係希臘文**蜘蛛**噉解。

神話故仔
----

睇埋：希臘神話同埋雅典娜
Arachne 個故仔最常見嘅版本如下。

Arachne 係個牧羊人嘅女。佢由好細個嗰陣就喺度學梭織，到佢大個就成為咗個出名擅長做梭織嘅織女。佢對自己嘅技術好有信心。有日，佢仲自大到諗住自己喺梭織技術上能夠打贏雅典娜（Athena；掌管打仗同手工藝嘅女神），於是佢就走咗去挑戰雅典娜，話要同雅典娜鬥梭織。

雅典娜接受 Arachne 嘅挑戰：於是兩方就各自郁手織；等到兩個都停手嗰陣，雅典娜織好咗塊緙織壁毯，啲圖案描繪眾神嘅英姿，而 Arachne 都係織好咗塊緙織壁毯，不過啲圖案係描繪眾神啲風流事蹟；雅典娜一見到 Arachne 件作品就大發雷霆－對於「雅典娜點解發嬲」呢點，唔同傳說有唔同講法，有版本話雅典娜覺得 Arachne 件作品嘅題材侮辱緊眾神，亦有版本話雅典娜覺得自己真係輸咗所以惱羞成怒；無論發嬲嘅原因係乜，震怒嘅雅典娜跟住就郁手，將 Arachne 件作品撕成碎片。

Arachne 好驚，諗住自己得罪咗天神下場實會好慘，嚇到走去吊頸自殺。不過雅典娜冷靜咗吓，又覺得 Arachne 罪不至死，於是就施法將 Arachne 用嚟吊頸嗰條繩變成蜘蛛網，而 Arachne 就幻化變咗做隻蜘蛛－Arachne 有得保住條命，但要一世係噉喺度織蜘蛛網。

有學者指，Arachne 係希臘神話入面典型「有人類自高自大（hubris），諗住自己同天神對等甚至超越天神，結果落得悲慘下場」嘅故仔。

18 世紀初一幅油畫；幅畫描繪想像中「米娜娃（Minerva；雅典娜嘅羅馬版）郁手毆au3 Arachne」嘅情境。

影響
--

古希臘嘅文化對歐洲以至成個西方世界影響深遠。

廿世紀起嘅人正路唔會信呢個故仔係真，但佢哋嘅文化都受過 Arachne 嘅故仔影響：

* 現代嘅英文等語文受過希臘文影響－例如廿世紀英文入面掕住 **arachn-** 嘅字詞，多數都係同蜘蛛有啦掕嘅，又例如蜘蛛嘅西班牙文名係 **araña**。
* 有唔少廿世紀起嘅虛構故仔都有用到 Arachne 嘅故仔做題材，例子可以睇 2000 年代嘅奇幻小說系列《Percy Jackson & the Olympians》。

註釋
--

1. ↑  例如眾神之王宙斯就出嗮名成日勾引人類女人。

睇埋
--

* Hubris，希臘神話入面成日出現嘅主題。
* 蜘蛛

文獻
--

* Harries, Byron (1990). "The spinner and the poet: Arachne in Ovid's Metamorphoses". *Proceedings of the Cambridge Philological Society*. 36 (216): 64-82.
* Höfler, Stefan; Nielsen, Johan Ulrik (2022). "A Proto-Indo-European word for 'spider'? : un-weaving the prehistory of the Greek ἀράχνη and the Latin arāneus". *Graeco-Latina Brunensia* (1): 69-89.

攷
-

1. ↑  Harries, Byron (1990). "The spinner and the poet: Arachne in Ovid's Metamorphoses". *Proceedings of the Cambridge Philological Society*. 36 (216): 64-82.
2. 1 2  Gallagher, David (October 2008). "The Transmission of Ovid's Arachne Metamorphosis in Jeremias Gotthelf's Die Schwarze Spinne". *Neophilologus*. 92 (4): 699-711.
3. ↑  Wong, R. (2012). Hubris & Nemesis: A Correlational Analysis. *Prandium: The Journal of Historical Studies at U of T Mississauga*, 1(1).
4. ↑  arachn-. *Merriam-Webster*.

拎
-

* Arachne. *Encyclopedia Britannica*.
* Spider People. *TV Tropes*.
**視像助理球證**（英文：**Video assistant referee**，縮寫：**VAR**），又叫**視像助理裁判**，係足球比賽透過視像即時重播同通訊系統協助主球證執法嘅裁判員，當遇到有爭議性問題，球證可以要求睇重播，目前VAR並唔係強制性，各地比賽可以自己決定用唔用。

喺任何情況之下，比賽會由主球證主持，球證或VAR都可以要求睇重播，但係球員同教練唔可以要求暫停比賽而使用VAR。VAR只會為明顯錯誤嘅決定提供協助，若果透過鏡頭都無法清楚判決，最終都要交由主球證決定。

情況
--

遇到以下四種情況球證可以要求睇重播：

入波/唔入波
* 攻方球隊喺建立攻勢嗰陣嘅犯規或獲得入波，包括（手球、犯規、越位等）
* 入波前比賽已經因為個波離開比賽場地而暫停
* 入波/唔入波決定
* 守門員同/或主射球員喺執行十二碼過程之中犯規；又或者個波喺門柱、橫楣或守門員反彈出嚟，攻方或守方球員觸犯入侵犯規，演變成直接參與賽事嘅情況

十二碼
* 十二碼事件發生前攻方球隊喺建立攻勢時嘅犯規（手球、犯規、越位等）
* 十二碼事件發生前比賽已經因為個波離開比賽場地而暫停
* 犯規地點（喺禁區裏面定出面）
* 判錯罰十二碼
* 冇判罰十二碼

直接紅牌（唔係兩黃一紅）
* 破壞明顯入波機會（尤其是關於犯規位置同其他球員位置）
* 嚴重犯規（或魯莽衝撞）
* 兇暴行為、向其他人吐口水或咬人
* 作出極度冒犯、侮辱、辱罵姿勢

認錯球員
* 如果球證判罰一犯規同發出黃牌或紅牌畀錯另一個球員嘅時候，犯規球員嘅身份可以被覆檢；除非關於入波、十二碼事件或直接紅牌情況，否則呢個實際犯規動作唔能夠被覆檢

程序
--

要推翻球證原來判決嘅準則係發生咗「清楚同明顯錯誤」，有時會擴大到「遺漏嚴重犯規」。

視像助理球證會喺一間裝有幾部熒光幕嘅房睇有關重播。整個程序可以喺主球證主動要求之下啟動，或者由視像助理球證檢查有關比賽過程來決定係唔係通知主球證應該要啟動整個程序。喺呢個情況之下如果視像助理球證並冇發現異常嘅地方，就唔會透過通訊系統通知主球證；若果視像助理球證相信比賽過程中出現可能嘅錯誤，佢就會將有關情況通知主球證，主球證可以選擇： 

1. 基於視像助理球證嘅建議改變先前嘅判決；
2. 去到球場邊線嘅特定位置透過指定熒光幕睇重播；
3. 決定維持原判。

球證可以暫停進行緊嘅賽事以接收視像助理球證嘅意見或去到邊線睇重播，但係唔應該喺任何一方有明顯進攻優勢嘅時候進行。

當球證示意睇視像重播或指示經由視像重播之後改變原先判決嘅時候，應該以食指畫出長方形嘅外型（意思係熒光幕）。球員做出相同手勢要求睇視像重播會被黃牌警告。球員進入球證睇視像重播嘅區域都應該要被黃牌警告，而任何球隊職員進入呢個區域會被驅逐離場。

視像助理球證要係現任或前任球證，佢哋嘅位置可能會喺進行比賽嘅球場裏面或其他位置。

出面網頁
----

* 國際足協球例 - 2023-2024

參考
--

1. ↑  "Video Assistant Referees (VARs) Experiment - Protocol (Summary)". 國際足球協會. 26 April 2017. 原著 (PDF)喺27 四月 2017歸檔. 喺26 April 2017搵到.
2. ↑  Podcast, Planet Futbol. "Howard Webb on video replay and its future in soccer". *SI.com*. 喺26 April 2017搵到.
《**情比金堅**》（英文：Our Love Solid as Gold）係喺1962年嘅一部黑白粵語愛情片，由左几執導，吳楚帆、白燕主演。

情節
--

何正光同方淑婉住喺澳門，有兩個女，可惜正光被惡霸逼佢去運毒，佢唯有走去香港投靠佢老友醉八。淑婉帶埋兩個女來香港搵老公，剛啱正光被同屋鄰居大炮發呃咗錢，一家人生活更艱苦。

淑婉原本係一個有錢女，因為老豆反對佢哋來往，於是私奔去澳門，與老豆斷絕咗往來。淑婉因個女有病惟有搵老豆，淑婉老豆就要佢離開正光，但係淑婉唔肯。大炮發又諗計逼正光去行騙，撞啱要呃嗰個鑽石店老闆係佢未過見面嘅外父。當時淑婉小產入院，正光同外父相遇，外父狠心報警捉咗正光，於是淑婉唯有獨力照顧啲女。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 吳楚帆 | 何正光 |  |
| 白燕 | 方淑婉 |  |
| 歐陽儉 | 醉八 | 何正光老友 |
| 林坤山 | 方父 | 方淑婉老豆 |
| 廖夢覺 | 大炮發 | 何正光同屋住，騙子一個 |
| 高魯泉 | 存忠伯 |  |
| 吳桐 | 劉克勞 |  |
| 馮敬文 | 陳伙生 |  |
| 王毛 | 何小薇 | 何正光、方淑婉嘅女 |
| 王幼明 | 何小婉 | 何正光、方淑婉嘅女 |
| 王克 | 張伯偉 |  |
| 李壽祺 | 經理甲 |  |
| 張志蓀 | 經理乙 |  |
| 高偉蘭 | 奶媽 |  |
| 林煜 | 歹徒甲 |  |
| 香海 | 歹徒乙 |  |
| 鄧祥 | 歹徒丙 |  |
|

參考
--

* YouTube上面嘅《粵語長片》情比金堅 (1962)
* 香港影庫
**流便支派**（Tribe of Reuben）係以色列十二支派中嘅一個重要支派。人民以放牧為生，喺以色列東部嘅領土上定居。即使同其他支派相對隔離，佢哋仍然參與以色列嘅宗教同歷史事件。流便支派喺以色列嘅故事同傳統中扮演咗重要嘅角色，體現以色列各支派嘅多樣性同特點。

起源
--

流便支派得名於以色列嘅大仔流便（Reuben），佢喺雅各（Jacob）嘅長子。流便喺以色列嘅歷史同傳統中具有重要嘅地位。

土地分配
----

流便支派喺以色列分配嘅領土位於約旦河以東嘅地區，領土邊界同摩押人同埋亞捫人嘅領土接壤。流便支派嘅領土喺以色列嘅東部地區，適合佢哋作為放牧者嘅生活方式。

生活
--

流便支派嘅人民以放牧為生，佢哋喺領土上飼養牲畜，主要以羊群為主。由於領土合適宜嘅條件，流便支派嘅人民能夠從放牧中獲得豐盛嘅資源。

隔離性
---

由於流便支派嘅領土位於約旦河以東，同以色列嘅其他支派分隔開，因此佢哋同其他支派嘅聯繫相對比較少。導致流便支派喺一啲歷史事件同埋決策中與以色列嘅其他部落有所分離。

宗教同歷史事件
-------

流便支派嘅人民參與咗以色列嘅宗教事務同歷史事件。例如，喺摩西領導下，流便支派嘅戰士參與咗同摩押人同亞捫人嘅戰鬥。流便支派嘅人民亦同其他支派一兼參與以色列嘅宗教儀式同節日。
《**神秘夫人**》係香港光藝製片公司喺1966年嘅一部粵語片，由李應源執導，朱江、丁瑩領銜主演。

情節
--

美國讀書嘅周長青（朱江 飾），喺化妝舞會遇見神秘夫人沈潔冰（丁瑩 飾），一見傾心，可惜潔冰已有婚約，所以拒絕表露真正身份。潔冰返香港探望患病嘅未婚夫，點知過咗身，潔冰於是留喺香港，喺周家做私家看護。

長青舅父馮仁（鄭君綿 飾）謀住周家產業，安排情婦蓮娜（羅蘭 飾）假扮神秘夫人迷惑返港嘅長青，而蓮娜嘅情人劉健（李克 飾）為咗呃錢又安排另一情婦假扮神秘夫人，好彩俾長青睇穿。

長青掛住神秘夫人掛到病咗，周母（譚蘭卿 飾）於是要求潔冰扮神秘夫人，長青怒罵潔冰貪錢，後來先知誤會咗潔冰，認錯之後兩人終成眷屬。

演員陣容
----

|  |  |  |
| --- | --- | --- |
| **演員姓名** | **角色名稱** | **介紹** |
| 丁瑩 | 沈潔青 |  |
| 朱江 | 周長青 |  |
| 譚蘭卿 | 周老太 |  |
| 雲嫦 | 周玉青 | 周仁達老婆 |
| 梁琪 | 黃英偉 |  |
| 羅蘭 | 蓮娜 |  |
| 李克 | 劉建 |  |
| 鄭君綿 | 馮仁 |  |
| 黎雯 | 沈母 |  |
| 王麗 | 莉莉 |  |
| 蘇絲宝 | 曼麗 |  |
| 袁立祥 | 大填鴨 |  |
| 李壽琪 | 陳醫生 |  |
| 譚瑛 | 何彩 |  |
| 楊振楊 | 占美 |  |
| 楚艷雲 | 隣居 |  |
|
《**親上加親**》（英文：Double Relation）係1966年嘅一齣黑白粵語喜劇，由盧雨岐執導，嘉玲、張英才領銜主演。片入面有部份喺澳門實景拍攝，可以一睹當年風貌。

情節
--

住澳門嘅李家駒有個表嫂葉曼絲，個樣同住香港嘅施曼珠好似，去香港搵嘢做嘅家駒喺工廠識咗曼珠，重對佢一見傾心，落力追求。

曼絲因為老公汪繼昌爛賭，成日攞公司錢去輸，嬲得滯離家出走。咁啱曼珠同馮霞去澳門散心，家駒同好朋友丁江追去澳門箍煲。周處揾曼絲啲工人帶錯咗曼珠同馮霞翻屋低。家駒喺繼昌屋企撞到曼珠，但係誤會佢係曼絲。曼珠用曼絲身份去試探家駒，點知俾繼昌見到，誤會係自己老婆曼絲同家駒有路，剛好曼絲阿媽帶曼絲翻屋企，曼絲阿媽憑胎痣認出曼珠係曼絲嘅孿生細妹，於是誤會盡釋。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 嘉玲 | 葉曼絲／施曼珠 | 曼絲 - 澳門有錢女／曼珠 - 工廠牡丹 |
| 張英才 | 李家駒 |  |
| 羅蘭 | 馮霞 | 曼珠工友兼好朋友 |
| 麥基 | 汪繼昌 | 曼珠老公 |
| 俞明 | 丁江 | 家駒同事兼好朋友 |
| 黎雯 |  | 曼絲阿媽 |
| 檸檬 | 曼絲屋企工人 |  |
| 高魯泉 |  |  |
| 李壽祺 | 張經理 | 家駒上司 |
| 楊業宏 |  |  |
| 徐意 | 阿銀 | 曼絲屋企工人 |
|

參考
--

* YouTube上面嘅《粵語長片》親上加親 (1966)
* 香港影庫 HKMDB
**子宮頸癌**係常見嘅婦女癌，以25歲到45歲嘅婦女最為常見。最近[咩時候？]嘅科學發現指出 *human papillomavirus*（HPV）係呢種癌症嘅罪魁禍首。

子宮頸
---

子宮頸係喺子宮嘅下半部一個較窄嘅部份，直通到陰道。佢嘅功能係阻止陰道嘅微生物同空氣進入子宮，亦可以抵擋性交時受到嘅刺激所引起嘅炎症反應。

成因症狀
----

子宮頸嘅細胞可能因為長期受到刺激或感染，而發生炎症反應，細胞異常增生就有可能轉變為早期嘅子宮頸癌。一般患者係無症狀。大部份最常見嘅子宮頸癌嘅症狀係性交後出血，陰道不正常嘅出血，以及有惡臭嘅陰道分泌物。

出名患者
----

香港著名樂壇天后梅艷芳就係因為子宮頸癌而死嘅。

出面網頁
----

* **Jo's Trust - fighting cervical cancer**
* Woman's Cancer Awareness
* U.S. National Cancer Institute: Cervical cancer
* What are the risk factors for cervical cancer? (American Cancer Society).
* People Living With Cancer (PLWC): Cervical Cancer
* Canadian Guidelines for Cervical Cancer Screening
* Cervical Cancer Awareness 2007
* The Cervical Cancer Blog
* The European Parliament's Cervical Cancer Interest Group
* Glenis Willmott MEP - Member of the European Parliament campaigning on cervical cancer issues
* Australian Cancer Research Foundation

|  |  |
| --- | --- |
|  | 呢篇同醫學相關係楔位文。歡迎幫維基百科擴寫佢。睇 • 論 • 改 • 歷 |
「民國」跳轉嚟呢度。要睇第啲意思，請去【**民國 (搞清楚)**】。

中華民國元年月份牌
**民國紀元**，又叫做**民國紀年**，係中華民國用嚟記年嘅方式，取代咗舊時由皇帝定年號嘅記年方式。1912年1月1號中華民國臨時政府正式成立，宣告以「中華民國」為紀元，即係話1912年係**中華民國元年**或者**中華民國1年**，通常簡稱做**民國元年**或者**民國1年**。

現時世界上得返中華民國統治下嘅臺澎金馬地區，同香港嘅少數人仲用緊呢個曆法。

換算方法
----

民國換公元：將個民國年 +1911 就可以知道公元年份

* 例如：民國 73 年 +1911 = 公元 1984 年

公元換民國：將個公元年 -1911 就係民國年

* 例如：公元 2005 年 -1911 = 民國 94 年

而家時間
----

**而家中華民國國家標準時間係  
中華民國112年9月12號 禮拜二 16:55**

※撳呢度更新時間

睇埋
--

* 開埠紀

| * 睇
* 傾
* 改
臺灣年號 |
| --- |
| 永曆 → 康熙（永和） → 雍正 → 乾隆（天運 → 順天 → 天運） → 嘉慶（光明） → 道光（天運） → 咸豐 → 祺祥 → 同治 → 光緒 → 永清 → 明治（天運 → 大靖） → 大正 → 昭和 → 民國 |


|  |  |
| --- | --- |
| Stub icon | 呢篇**民國紀元**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
唔好同**自閉症譜系**搞亂。

**自閉症**（英文：**Autism**），又叫做**孤獨症**，一般被人歸類為一種由於神經系統失調導致嘅發育障礙。佢嘅病徵包括唔正常（通常係弱過常人）嘅社交能力、溝通能力、興趣同埋行為模式（例如唔多願意改變做嘢嘅步驟）。

自閉症嘅根本病因，而家都重係謎。好多研究人員懷疑：自閉症係由基因控制，再由環境因素觸發嘅。環境因素所扮演嘅角色係乜嘢，目前未有定論，但係研究人員就發現七個經常出現喺自閉症病人身體裏面嘅基因組。

美國國家精神衞生學院保守估計：喺美國每1000人裏面會有5到6個人有自閉症。總括來講，男性患自閉症嘅比率高過女性三到四倍，但係女性發病嗰陣時病徵會嚴重過男性。聯合國發佈嘅數據表明，全球每150人就有一個有唔同程度嘅自閉症。診斷嘅基礎係一系列嘅精神病學原則，同時有一啲臨床測試可以協助斷症。

自閉症冇明顯嘅生理特徵，因此斷症需要完整嘅身體同埋神經評估。根據《精神疾病診斷與統計手冊》同埋《國際疾病傷害及死因分類標準（第十版）》嘅定義，一定要喺三歲之前出現語言同埋社交發展遲緩，先至算係自閉症。部分自閉症患者可以通過診療、實習同埋特殊教育來改善佢哋嘅社交能力，從而可以參與主流教育同埋社交活動。但係從現時嘅醫療科技水平來講，要完全根治自閉症重係無可能嘅。

睇埋
--

* 強迫症
* 學者症候群

參考
--

1. ↑  〈存档副本〉 (PDF). 原著 (PDF)喺2016年10月19號歸檔. 喺2017年10月13號搵到.
2. ↑  Koehne, S. Hatri, A. Cacioppo, J. T. & Dziobek, I. (2016). Perceived interpersonal synchrony increases empathy: insights from autism spectrum disorder (PDF). *Cognition*, 146, 8-15.


|  |  |
| --- | --- |
|  | 呢篇同醫學相關係楔位文。歡迎幫維基百科擴寫佢。睇 • 論 • 改 • 歷 |
娜塔莎里察遜
**娜塔莎里察遜**（**Natasha Richardson**，1963年5月11號—2009年3月18號），係英國女演員，1986年出道，代表作有《魂斷仲夏夜》嘅瑪麗雪梨、舞台劇《歌廳》同埋《天生一對》，1998年攞過東尼獎嘅最佳音樂劇女主角，2009年因為滑雪意外而死。

生平
--

### 家族

娜塔莎里察遜出身於電影世家，老豆東尼里察遜係一位幾出名嘅電影導演，代表作係1963年嘅《風流劍客走天涯》，而呢套片仲令佢攞到奧斯卡金像獎最佳影片；阿媽雲尼莎烈姬芙係資深女演員，代表作為《春光乍現》、《茱莉婭》等等，攞過奧斯卡最佳女配角、艾美獎最佳女主角同埋女配角、金球獎最佳女配角同埋東尼獎最佳舞台劇女主角；細妹朱莉里察遜都係演員，代表作為《凹/凸容醫》；而阿公米高烈姬芙都係演員。

### 經歷

後生嘅娜塔莎里察遜
娜塔莎里察遜1963年響倫敦出世，有兩個細妹朱莉同埋嘉芙蓮，原名**娜塔莎珍里察遜**。

響1986年，娜塔莎里察遜正式出道，同年憑住《魂斷仲夏夜》嘅瑪麗雪梨一炮而紅，兩年之後又出咗另一個代表作《紅色鐵金剛勇破爆炸黨》嘅派翠西亞赫茲。1990年，佢同製片人羅拔霍士結婚，但係響1992年就離婚。而響1991年，老豆東尼里察遜因為愛滋病而過身，所以娜塔莎里察遜之後籌款籌咗成幾百萬，而所有籌返嚟嘅錢就全部捐畀美國愛滋病研究基金，一齊對抗愛滋病。

1993年，佢憑住舞台劇《安妮克莉絲蒂娜》攞到劇院世界獎。第二年，佢同愛爾蘭男演員里安納遜結婚。1998年，佢以舞台劇《歌廳》攞到東尼獎嘅最佳音樂劇女主角。但係進入千禧年代之後，娜塔莎里察遜嘅代表作少咗。

響2009年3月16號，娜塔莎里察遜響加拿大蒙特利爾一個滑雪場上面唔小心跌親，初時仲行得走得，但係返翻去酒店之後頭痛得好犀利，畀人緊急送去響曼克頓Lenox Hill醫院。雖然全部屋企人都過嚟醫院陪佢，但娜塔莎里察遜響3月18號死咗，終年四十五歲。

屋企
--

第一任：羅拔霍士

第二任：里安納遜

* 大仔：米高納遜
* 細仔：丹尼爾納遜

攷
-

1. 1 2  〈里安納遜強顏別亡妻 娜塔莎李察遜落葬 - Yahoo! Music〉. *web.archive.org*. 2009-03-27. 歸檔時間2009-03-27. 喺2020-09-13搵到.`{{cite web}}`: CS1 maint: bot: original URL status unknown (link)
2. 1 2  kekemomomo (kingleop). 〈英國女星娜塔莎李察遜滑雪傷重逝世 得年45歲〉. 《隨意窩 Xuite日誌》. 喺2020-09-13搵到.`{{cite web}}`: CS1 maint: url-status (link)
**東姑阿都拉曼公園**（粵拼：dung1 gu1 a3 dou1 laai1 maan6 gwok3 ga1 gung1 yun2，馬來話：Taman Negara Tunku Abdul Rahman）係馬來西亞第一座海洋型國家公園，以馬來西亞第一任首相東姑阿都拉曼個名命名。

東姑阿都拉曼國家公園喺沙巴州亞庇岸外嘅南中國海上，由佳雅島（Gaya Island），沙比島（Sapi Island）、馬姆迪島（Mamutik Island）、馬奴干島（Manukan Island）同蘇洛島（Sulug Island）等五個島嶼組成，喺1974年正式被列為海洋生態國家公園，以保護呢片海域內嘅海洋生態。呢幾個群島，除咗擁有靚沙灘同清澈海水，仲有好多唔同種類珊瑚同海洋生物。各個島嶼叢林入面更有好多罕見嘅兩棲動物。

呢啲島嶼有折疊嘅砂岩同沈積岩所覆蓋，係沙巴西部海岸克羅克山脈岩層嘅一部分。 喺大約一百萬年前冰河時代即將結束時，海平面發生咗變化，導致部分大陸被海域割斷，從而形成咗今日呢啲島嶼。裸露嘅砂岩喺島嘅海岸形成咗海崖、海洞、蜂窩狀風化同石頭沖積裂縫。

參考
--

1. ↑  〈亞庇東姑阿都拉曼海洋公園攻略,東姑阿都拉曼海洋公園門票\_地址,東姑阿都拉曼海洋公園遊覽攻略 - 馬蜂窩〉. *www.mafengwo.cn*. 原著喺2021-04-01歸檔. 喺2020-11-30搵到.

|  |  |
| --- | --- |
| 權威控制 | 
* VIAF: 315528285

 |


|  |  |
| --- | --- |
| Stub icon | 呢篇文係同馬來西亞地理相關楔位文。歡迎幫維基百科擴寫佢。睇 • 論 • 改 • 歷 |
**線性可分度**（英文：**Linear separability**）喺數學領域當中描述到啲關係（從{\displaystyle n} -元組攞出嘅集合）個性質，係存在有超平面（或者線性判別函數）可以捉佢哋喺{\displaystyle n}維向量空間分離開嘅。

喺二維空間裏便，意思即係可以喺兩個點集線性可分得嘅之間擺一條直線。

* 喺
  
    
      
        
          
            R
          
          
            2
          
        
      
    
    {\displaystyle \mathbb {R} ^{2}}
  
當中，嘸線性分得嘅兩關係喺{\displaystyle \mathbb {R} ^{2}}當中，嘸線性分得嘅兩關係
* 喺
  
    
      
        
          
            R
          
          
            2
          
        
      
    
    {\displaystyle \mathbb {R} ^{2}}
  
當中，線性分得嘅兩關係喺{\displaystyle \mathbb {R} ^{2}}當中，線性分得嘅兩關係

正式定義
----

兩個子集{\displaystyle A\subseteq \mathbb {R} ^{n},B\subseteq \mathbb {R} ^{n}}叫得做線性可分，需要有{\displaystyle n+1}個實數{\displaystyle w\_{1},\dotsc ,w\_{n+1}}存在而且每個人{\displaystyle {\vec {a}}=(a\_{1},\dotsc ,a\_{n})\in A,{\vec {b}}=(b\_{1},\dotsc ,b\_{n})\in B}滿足不等式：

{\displaystyle \sum \_{i=1}^{n}w\_{i}a\_{i}\leq w\_{n+1}<\sum \_{j=1}^{n}w\_{j}b\_{j}}
{\displaystyle \mathbb {R} ^{n}}啲點{\displaystyle {\vec {x}}=(x\_{1},\dotsc ,x\_{n})}、適用到{\displaystyle \textstyle \sum \_{i=1}^{n}w\_{i}x\_{i}=w\_{n+1}}嘅，形成幅分離用嘅超平面。

線性分離得嘅函數
--------

二元函數（即{\displaystyle f\colon D\rightarrow \{0,1\}}而且{\displaystyle D\subseteq \mathbb {R} ^{n}} ) 如果原型（preimage）0 同 1 分得，就算作係線性分得。

線性分得嘅函數喺機械學習當中尤其重要。譬如，簡單感知器只學習得到啲線性分得嘅函數。線性嘸分得嘅函數有一個例係XOR，係冇可能幫佢個兩個結果值做線性分離。

考
-

1. 1 2  *Neural Networks – A Systematic Introduction*. Springer. 1996. pp. 63–66.

| * 睇
* 傾
* 改
機械學習同數據探勘 |
| --- |
| 可以睇埋機械學習詞彙同數據科學 |
| 基本概念 | 人工智能 · 學習 · 運算學習論 · 線性可分度 · 事前數據處理 · 特徵提取 · 知識表示 |  |
| 數學模型 | 

|  |
| --- |
| 迴歸模型 · 決策樹（蒙地卡羅樹搜尋） · 貝葉斯網絡 · 支援向量機 · 關聯規則學習 |
| 神經網絡 | 

|  |  |
| --- | --- |
| 網絡基礎 | 人工神經細胞 · 前饋網絡（感知機 · 多層感知機） |
| 遞迴網絡 | 霍菲特網絡 · 玻茲曼機 · 長短期記憶 · 神經圖靈機 |
| 深度學習 | 卷積網絡 · 受限玻茲曼機（深度信念網絡） · 深度強化學習 |
| 網絡概念 | 反向傳播算法 · 關注機制 · 生成對抗網絡 · 基於流嘅生成模型 |
| 自編碼器 · 脈衝神經網絡 · 自組織對映 · 網絡種類一覽 |

 |

 |
| 最佳化 | 誤差函數 · 爬山演算法 · 梯度下降法 · 全局最佳化 · 正則化 · 變分推斷 · 資訊最大化 |
| 學習範式 | 監督式學習 · 非監督式學習 · 強化學習 · 遺傳演算法 · 主動機械學習 |
| 模型評估 | 自助抽樣法 · 交叉驗證 · 訓練曲線 · 適合度函數 · 過適 |
| 主要應用 | 統計分類（線性分類機） · 表徵學習 · 降維（特徵選擇） · 聚類分析 · 異常檢測 |
| 拉雜相關 | 認知科學 · 電腦科學 · 統計學 · 資訊理論 · 資訊系統、資訊過多同大數據 |
| 機械學習類 · 數據探勘類 |